Ikut 5 Langkah Ini Nak Elak Baju Bercapuk Kerana Terbasuh Dengan Air Karat!

Ada ketikanya, kita menyedari bahawa baju yang hendak disidai mempunyai tompok-tompok kekuningan. Barulah kita sedar ia terjadi kerana air kuning (air paip berkarat) telah digunakan ketika mencuci pakaian dalam mesin basuh tadi.

Mana tidaknya, selepas baju dimasukkan ke dalam mesin, mesin terus ditutup dan air akan masuk secara automatik tanpa sedar bahawa ia berwarna kuning.

Jadi, apa yang anda boleh buat untuk elakkan kejadian seperti ini berulang lagi.

Untuk mendapatkan lebih banyak info berkenaan Habit Sihat, anda boleh klik
di sini
.

Macam mana air kuning (air paip berkarat) boleh berlaku?

Ada banyak punca yang boleh menyebabkan air karat berlaku. Namun yang paling biasa adalah berpunca daripada air itu sendiri, tangki air dan juga
mesin basuh
.

Bagi punca air, ada masanya air yang disalurkan melalui paip besar ke
kediaman
 kita sedikit keruh dan berkeladak.

Ia mungkin tidak berlaku setiap masa. Namun, bagi sesetengah kawasan terutamanya di kawasan pedalaman, kejadian air keruh boleh dikatakan agak kerap terjadi.

Selain itu, tangki air di rumah anda juga mungkin boleh menjadi punca air kuning.

Jika tangki di rumah anda sudah berusia berbelas atau puluhan tahun lamanya tanpa diservis, ia boleh menakung segala kotoran dan karat dan menjadikan bekalan air turut terjejas.

Namun, ada juga keadaan di mana air menjadi keruh disebabkan
mesin basuh
 anda sendiri.

Ada bahagian-bahagian tertentu pada
mesin basuh
 yang diperbuat daripada logam yang lama-kelamaan menjadi berkarat dan membuatkan air yang masuk turut berwarna kuning.

Tip elak baju bertompok kerana air kuning (air paip berkarat)

Ada cara yang dikongsikan oleh seorang Pakar Kimia iaitu Dr. Fatimah Salim tentang bagaimana dia menangani masalah air berkarat di rumahnya ketika mencuci baju.

Kediamannya juga berhadapan dengan masalah di mana air yang masuk ke dalam
mesin basuh
 agak keruh dan menjadikan pakaian yang siap dicuci bercapuk-capuk dengan warna karat.

Ini tip yang dikongsikan oleh Dr. Fatimah Salim:

Ambil sehelai kain atau
tuala kecil
 yang boleh menyerap air dengan baik. Elakkan kain yang tidak begitu menyerap air.

Lipat kain kepada beberapa lapisan agar ia boleh menapis air yang akan masuk ke dalam
mesin basuh
 nanti kepada beberapa peringkat.

Kemudian, masukkan kain tersebut ke dalam tempat pencuci pakaian diletakkan di dalam mesin basuh. Jika anda tidak tahu, buka penutup mesin dan lihat pada ‘mulut’ drum mesin tersebut. Biasanya, akan ada satu slot atau laci kecil yang boleh ditarik keluar untuk memasukkan
sabun pencuci
.

Apabila air dimasukkan ke dalam mesin, ia akan melalui bekas pencuci pakaian terlebih dahulu sebelum pergi ke drum mesin. Oleh itu, kain yang diletakkan itu akan bertindak sebagai penapis bagi menapis segala kotoran dan karat daripada air.

Apabila kain sudah mula bertukar warna, tukarkan kepada kain lain atau basuh bersih kain tersebut sebelum digunakan semula.

Jika baju bercapuk kerana air kuning, apa cara untuk hilangkannya?

Bagi baju yang sudah bercapuk dan kekuningan disebabkan oleh air berkarat, anda boleh menggunakan beberapa petua yang kami kongsikan di bawah ini.

#1. Guna lemon,
baking soda
 atau cuka

Bagi menggantikan cecair
peluntur
 yang mungkin boleh merosakkan pakaian anda, anda boleh menggunakan lemon, cuka atau
baking soda
.

Rendam baju anda bersama-sama bahan ini dan juga sabun pencuci pakaian.

#2. Rendam segera dalam air bersih

Bagi mengelakkan kesan kotoran itu melekat lebih lama dan sukar untuk ditanggalkan, rendam baju anda dalam
air bersih
 sebelum dicuci semula.

Tetapi ingat, hanya gunakan air yang bersih dan bukannya air kuning.

#3. Sapu dengan boraks

Anda juga boleh menanggalkan kesan karat pada
baju
 dengan menggunakan campuran serbuk pencuci dan juga boraks (borax).

Ia membuatkan serbuk pencuci pakaian lebih berkesan dalam menghilangkan warna kekuningan tersebut.

Kesimpulan

Air paip keruh
 sememangnya boleh membuatkan pakaian yang berwarna cerah menjadi bercapuk.

Oleh itu, cuba guna tip yang kami kongsikan di atas bagi mengelakkan
air paip kotor
 merosakkan warna pakaian anda.

 Selamat mencuba!


Tuberkulosis: Vaksin BCG Sebagai Langkah Pencegahan

Vaksin ialah langkah pencegahan terbaik bagi banyak penyakit. Sejak akhir abad ke-18 lagi, manusia sudah mula menemui vaksin. Kemudian, lahir pelbagai jenis vaksin untuk mencegah banyak penyakit. Antara vaksin paling berkesan dalam sejarah adalah vaksin smallpox sehingga ia mampu menghapuskan sepenuhnya penyakit tersebut di seluruh dunia.

BCG sebagai langkah pencegahan tuberkulosis

Tuberkulosis atau tibi juga mempunyai vaksinnya tersendiri. Ia dinamakan sebagai BCG atau Bacillus Calmette- Guérin. Nama tersebut diambil daripada nama pengasasnya iaitu dua orang pakar bakteria (
bacteriologist
) Perancis, Albert Calmette dan Camille Guérin yang menghasilkan vaksin ini pada tahun 1921.

Vaksin yang mempunyai keberkesanan sehingga 80 peratus ini diberikan secara percuma di Malaysia di bawah Program Imunisasi Kebangsaan (NIP). Ia diberikan kepada bayi baru lahir sebanyak satu suntikan di bawah kulit pada lengan.

Vaksin BCG walau bagaimanapun adalah kurang efektif jika diberikan kepada orang dewasa berbanding bayi dan kanak-kanak.

Bakteria jenis lain menjadi kandungan BCG

Kandungan utama vaksin ini ialah bakteria jenis lain daripada keluarga yang sama dengan
Mycobacterium tuberculosis
iaitu
Mycobacterium bovis
. Bakteria ini ialah organisme yang bertanggungjawab menyebabkan tibi dalam kalangan lembu. Bakteria tersebut telah dilemahkan agar ia tidak akan menyebabkan penerima vaksin jatuh sakit.

Selain
Mycobacterium bovis
, terdapat juga kandungan lain seperti asid sitrik dan garam sodium. Setiap negara atau kawasan mungkin mempunyai kandungan yang sedikit berbeza mengikut polisi negara berkenaan.

Tindak balas alergi mungkin berlaku

Seperti mana-mana vaksin, tindak balas alergi ialah antara kesan sampingan yang mungkin berlaku. Ia adalah tindak balas daripada badan terhadap bahan tertentu sehingga berpotensi menyebabkan masalah pernafasan dan peredaran darah.

Namun, anda tidak perlu bimbang kerana keadaan ini sangat jarang berlaku. Jika ia berlaku, doktor dan staf kesihatan di hospital atau klinik berkenaan akan mengambil langkah segera bagi mengelakkan keadaan bertambah buruk.

Selain itu, kesan sampingan lain yang mungkin berlaku ialah:

Kawasan suntikan menjadi keras dan membentuk lepuh.

Demam dan sakit kepala.

Nod limfa di ketiak membengkak.

Ulser atau abses di kawasan suntikan.

Semua kesan sampingan di atas adalah ringan dan bersifat sementara. Ia tidak seharusnya membuatkan anda risau dan takut. Apa yang lebih penting adalah keselamatan anak anda!


Senarai Buah-Buahan Yang Baik & Perlu Dielak Oleh Penghidap Diabetes

Adakah pengambilan buah boleh beri kesan buruk kepada paras gula darah pesakit diabetes? Bagi penghidap diabetes, ada beberapa jenis buah untuk diabetes yang boleh dimakan.

Ada juga buah untuk kencing manis yang mungkin perlu dikawal pengambilannya.

Apakah jenis buah-buahan tersebut?

Untuk mendapatkan lebih banyak info tentang Kencing Manis, sila dapatkan
di sini
.

Buah untuk diabetes: Patut ambil atau tidak jika mempunyai diabetes?

Mungkin ada yang mencadangkan kepada pesakit diabetes bahawa mereka perlu mengelak daripada memakan buah.

Namun, pengambilan buah-buahan sebenarnya adalah sebahagian daripada pelan pengurusan diabetes yang sangat baik.

 Terdapat satu kajian menyatakan bahawa, pesakit diabetes yang mengambil buah-buahan segar sekurang-kurangnya tiga hari seminggu, mempunyai risiko yang lebih rendah untuk mengalami komplikasi vaskular dan juga risiko kematian.

 Tetapi perlu juga difahami bahawa tidak semua buah-buahan itu sesuai kepada mereka yang menghidap diabetes.

Ini kerana setiap buah-buahan mempunyai
nilai indeks glisemik (GI) yang berbeza yang boleh mempengaruhi paras gula darah.

Begitu juga dengan jumlah pengambilan buah-buahan tersebut.

Bagaimana untuk memahami nilai GI dalam buah-buahan?

Bagi penghidap diabetes, buah yang sesuai dimakan perlulah dilihat dari segi nilai indeks glisemik (GI).

GI adalah satu penilaian makanan yang bermula daripada nilai 1 hingga 100.

Semakin tinggi nilai GI makanan tersebut, maka semakin cepat makanan tersebut meningkatkan paras gula darah.

Sebagai contoh, makanan dengan nilai GI 40 lebih baik daripada makanan dengan nilai GI 70.

Semakin rendah nilai GI makanan tersebut, maka semakin lambat paras gula darah meningkat naik.

Bagi buah untuk diabetes, anda perlulah melihat kepada jenis buah dengan nilai GI yang rendah.

Buah dengan nilai GI yang rendah sangat sesuai untuk pesakit diabetes kerana buah untuk kencing manis ini tidak mempengaruhi paras gula darah dengan begitu cepat.

Jenis-jenis buah untuk diabetes mengikut nilai GI

Bagi anda yang ingin mengetahui apakah jenis buah yang mempunyai nilai GI yang tinggi atau rendah, sila lihat senarai ini:

Buah untuk kencing manis dengan GI rendah

Buah-buahan ini memiliki nilai GI 55 dan ke bawah:

Buah pic

Oren

Ceri

Pisang

Avokado

Epal

Anggur

Kiwi

Buah beri

Buah untuk kencing manis dengan GI sederhana

Buah-buahan ini memiliki nilai GI antara 56 hingga 69:

Buah betik

Buah nanas

Buah tembikai susu

Buah untuk kencing manis dengan GI tinggi

Buah-buahan ini memiliki nilai GI lebih daripada 70:

Buah kurma

Buah tembikai

Ini cara untuk anda tentukan jumlah hidangan buah

Perlu diingat, walaupun buah yang anda makan itu rendah nilai GI, tetapi ia masih boleh meningkatkan paras gula darah anda dengan cepat jika dimakan terlalu banyak.

Oleh sebab itu, anda masih perlu mengawal jumlah atau bahagian buah yang ingin anda makan.

Anda disarankan untuk mengambil satu hidangan buah setiap kali waktu makan.

Satu hidangan buah bersamaan dengan 15 gram karbohidrat.

Berapa banyak jumlah buah yang boleh dimakan dalam satu hidangan itu bergantung kepada jenis buah itu sendiri.

Berikut adalah jumlah buah untuk diabetes dalam satu hidangan mengikut jenis buah:

Buah
epal
 /
oren
 / pic / pir: 1 potong buah

Buah pisang: Setengah biji pisang yang bersaiz sederhana

Aprikot: 4 biji bersaiz kecil

Kiwi: 2 biji bersaiz kecil

Tembikai / tembikai susu: 1 cawan

Anggur: 17 biji bersaiz kecil

Mangga: ⅓ biji

Bluberi: ¾ cawan

Strawberi: 1 cawan suku

Jenis buah untuk diabetes yang perlu dielakkan

Bagi penghidap diabetes, anda hanya disarankan untuk mengambil jenis buah-buahan segar sahaja.

Ini kerana buah-buahan segar masih mengandungi kandungan serat yang baik untuk mengawal paras gula darah anda.

Sebarang jenis buah-buahan yang telah diproses tidak disarankan untuk diambil.

Berikut adalah antara jenis produk buah-buahan yang dilarang untuk diambil:

Buah-buahan kering

Buah-buahan kering adalah antara jenis snek yang sering diambil oleh masyarakat kita.

Ada yang dimakan begitu sahaja dan ada juga yang menggunakannya dalam resepi kek dan juga kuih-muih.

Kebanyakan buah-buahan kering ini ditambah dengan gula tambahan semasa ia diproses.

Ia bukan sahaja tinggi kandungan gula, malah kekurangan kandungan serat yang sangat bermanfaat untuk pesakit diabetes.

Antara jenis buah-buahan kering yang perlu dielakkan adalah seperti kismis
, aprikot dan kundur kering.

Jus buah

Walaupun jus buah dihasilkan daripada jenis buah-buahan segar
, ia tidak lagi mempunyai khasiat seperti anda memakan buah-buahan segar.

Malah, jus yang diperbuat daripada 100% buah tanpa tambahan gula juga boleh meningkatkan paras gula darah dengan cepat.

Ini kerana, apabila anda mengisar buah untuk dijadikan jus, hampir kesemua serat buah akan hilang dan dibuang.

Oleh itu, tubuh badan anda tidak memerlukan masa yang lama untuk mencerna buah tersebut.

Ini akan menjadikan ia lebih cepat diserap ke dalam darah sekali gus meningkatkan paras gula darah dengan pantas.

Kesimpulan

Kini anda telah mengetahui apakah jenis buah untuk diabetes yang sesuai untuk anda.

Perlu diingat, buah-buahan sememangnya memberikan manfaat kepada penghidap diabetes.

Namun, jenis buah serta jumlah pengambilannya perlulah diperhatikan agar tidak menyebabkan kenaikan paras gula darah secara mendadak.


Perbezaan Cara Belajar Kanak-kanak Lelaki dan Perempuan, Ibu Ayah Kena Lebih Alert!

Kanak-kanak lelaki dan perempuan belajar sesuatu yang baharu dengan cara yang berbeza. Oleh itu, anda perlu tahu bagaimana untuk memahami kekuatan dan kelemahan anak anda dalam proses pembelajaran bagi memastikan mereka dapat belajar dengan baik.

Mengapa cara belajar kanak-kanak lelaki dan perempuan berbeza?

Kajian berkaitan fungsi otak yang dijalankan menggunakan teknik imbasan jelas sekali menunjukkan bahawa kanak-kanak lelaki dan perempuan cenderung belajar dengan cara yang berbeza. Otak kanak-kanak perempuan cenderung kepada fungsi lisan. Ini menunjukkan kanak-kanak perempuan cenderung untuk belajar lebih baik sekiranya perkara yang mereka belajar itu melibatkan bahasa dan penulisan. Selain itu juga, bahagian
hippocampus
 dalam otak kanak-kanak perempuan lebih besar daripada kanak-kanak lelaki. Bahagian ini mengawal fungsi memori, perhatian, pemikiran dan bahasa. Ini juga menunjukkan mengapa kanak-kanak perempuan lebih peka terhadap bahasa dan lebih mudah mengingati sesuatu perkara daripada kanak-kanak lelaki. Otak kanak-kanak lelaki pula cenderung kepada fungsi mekanikal dan fungsi spatial. Ini menunjukkan kanak-kanak lelaki cenderung untuk belajar lebih baik dengan bantuan gambar dan pergerakan.

Selain itu, terdapat juga perbezaan daripada segi biokimia. Kanak-kanak lelaki mempunyai kandungan hormon
serotonin
 dan
 oxytocin
yang kurang berbanding wanita. Hormon ini berfungsi mengawal ketenanganan dalam diri. Disebabkan itu, kanak-kanak perempuan lebih bersifat tenang berbanding kanak-kanak lelaki yang mudah untuk gementar dan melakukan
fidget
. Berikut merupakan beberapa tip untuk anda gunakan dalam proses pembelajaran anak anda.

Bagaimana untuk membantu kanak-kanak lelaki

Di rumah:

Galakkan mereka berehat sebentar ketika sedang membuat kerja rumah.

Galakkan mereka sentiasa bergerak semasa sedang belajar. Jadikan proses pembelajaran sebagai suatu aktiviti permainan bagi mereka.

Jadi lebih kreatif untuk memastikan mereka kekal fokus dan seronok untuk belajar.

Galakkan mereka untuk mempunyai jadual belajar yang teratur.

Di sekolah:

Beritahu guru tentang cara pembelajarannya pada permulaan tahun. Informasi ini dapat membantu para guru mengawal anak anda sekiranya mereka tidak mahu untuk belajar di sekolah.

Mencari alternatif. Jika anak anda mengalami kesukaran untuk membuat latihan di dalam buku, gunakan alternatif lain seperti belajar menggunakan komputer ataupun telefon pintar.

Bagaimana untuk membantu kanak-kanak perempuan

Di rumah:

Beri mereka permainan dan aktiviti yang membolehkan mereka memanipulasi benda seperti
puzzle
.

Anda boleh berbincang dengan mereka berkaitan pelajaran dan cara untuk menyelesaikan masalah mereka.

Gunakan matematik dan sains dalam aktiviti seharian. Contohnya, anda boleh mengajar topik pecahan ketika sedang memotong piza.

Anda boleh memperbanyakkan aktiviti sukan dan permainan seperti bola sepak atau bola baling untuk memastikan perkembangan motor dan skil mereka.

Di sekolah:

Sentiasa berbincang dengan guru berkenaan cara anak anda belajar.

Mencari alternatif. Jika anak anda tidak berminat dengan sesuatu subjek, galakkan anak anda untuk menguasai subjek tersebut dengan menggunakan cara belajar yang lain iaitu dengan penggunaan teknologi, seni, penulisan atau kerja kumpulan.

Galakkan anak anda menjadi ketua dalam projek-projek kumpulan untuk meningkatkan daya kepimpinan mereka.

Hello Health Group
 tidak menyediakan nasihat perubatan, diagnosis, atau rawatan.


5 Fakta Tentang Menopaus Wanita Dan Lelaki Perlu Tahu

1. Apakah itu menopaus?

Menopaus adalah keadaan di mana seorang wanita sudah tidak mengalami kitaran haid. Kebiasaannya, hormon wanita akan berubah-ubah setiap bulan sehingga menghasilkan kitaran haid. Hormon utama yang terlibat adalah estrogen dan progesteron.

2. Berapa umur menopaus?

Kebiasaannya, menopaus berlaku pada umur antara 45 dan 55 tahun, dengan purata 51 tahun. Ada juga kes di mana menopaus berlaku sebelum umur 45 tahun atau selepas 55 tahun. Kes-kes seperti ini disebabkan oleh banyak faktor termasuk pengambilan pil hormon, pembedahan membuang kilang telur (ovari), bilangan anak dan sesetengah penyakit.

3. Mengapa menopaus berlaku?

Setiap wanita normal mempunyai kilang telur (ovari). Setiap bulan, ovari akan melepaskan ovum ke dalam sistem reproduktif wanita. Pelepasan ovum ini akan merangsang kadar estrogen untuk naik. Jika persenyewangan dengan sperma berlaku, ia akan diikuti dengan kehamilan. Jika tidak, telur tersebut akan mengecut dan dibuang. Kemudian, kitaran yang sama akan berulang.

Selepas bertahun-tahun, ovum di dalam ovari akan habis menyebabkan kitaran haid bulanan tidak lagi boleh berlaku. Hasilnya, berlakulah menopaus.

4. Apakah perubahan yang berlaku selepas menopaus?

Hormon utama yang terkesan selepas menopaus adalah estrogen. Ini adalah kerana ia dilepaskan oleh ovum sebelum menopaus. Estrogen adalah hormon yang berperanan besar dalam memberikan ciri-ciri kewanitaan kepada seorang wanita. Ia juga menyumbang kepada kekuatan tulang dan mencegah beberapa penyakit serta mengawal emosi.

Apabila estrogen berkurang, ia boleh menyebabkan beberapa
simptom
 termasuk sakit kepala, insomnia, rambut gugur dan masalah memori serta emosi tidak stabil.

5. Adakah menopaus perlu dirawat?

Menopaus adalah fenoma semula jadi yang berlaku ke atas semua wanita. Secara amnya, tiada rawatan diperlukan kerana ia bukanlah sejenis penyakit atau gangguan. Namun dalam beberapa kes, interventi diperlukan jika simptom menopaus terlalu mengganggu aktiviti harian seseorang. Terapi hormon gantian (HRT) adalah antara pilihan rawatan yang ada untuk menggantikan hormon yang kurang.

Hello Health Group
 tidak menyediakan nasihat perubatan, diagnosis atau rawatan.


Gatalnya Badan... Ikut 6 Tip Mandi Dengan Betul Ini Agar Ekzema Tak Melarat!

Tidak lengkap rasanya jika kita tidak dapat membersihkan badan setelah sepanjang hari bekerja. Namun, rutin harian ini mungkin sukar untuk mereka yang menghidap penyakit kulit. Sebab itulah, adanya tip mandian untuk kulit ekzema yang mungkin dapat membantu.

Secara amnya, mandi merupakan amalan penting untuk kebersihan badan. Namun,
berbeza pula dengan penghidap ekzema.

Penghidap ekzema terdedah dengan pelbagai penyakit serta jangkitan jika mereka mandi dengan cara yang tidak betul.

Malah, mandi juga boleh menjadi pengalaman yang sangat menyakitkan untuk mereka, terutamanya untuk penghidap ekzema yang teruk.

Turut dikenali sebagai dermatitis atopik
, ekzema merupakan penyakit kronik yang mempunyai pelbagai simptom seperti gatal-gatal, bengkak dan kulit bersisik.

Penjagaan kulit amat penting untuk penghidap ekzema, terutamanya amalan mandi. Namun, ada pelbagai perkara yang boleh menyebabkan penghidap ekzema mengalami simptom yang teruk.

Sebagai contoh, penggunaan produk mandian yang tidak sesuai serta suhu yang terlalu tinggi boleh menjadi ‘
trigger
’ atau pencetus simptom ekzema.

Sebenarnya, ada beberapa tip mandian untuk kulit ekzema yang boleh membantu pesakit bagi mengelakkan simptom-simptom serius. Mari ikuti kupasan kami dalam artikel di bawah.

Mengapa mandi penting untuk penghidap ekzema?

Menurut
National Eczema Association,
 amalan mandi mempunyai kebaikannya yang tersendiri untuk penghidap ekzema.

Melalui amalan ini, penghidap ekzema boleh
memastikan kulit mereka sentiasa lembap
. Malah, air juga dapat membuang segala kekotoran serta alergen yang melekat pada kulit.

Walau bagaimanapun, penghidap ekzema tidak boleh mandi terlalu lama. Jika tidak, segala kelembapan pada kulit akan berkurangan dan ini boleh menyebabkan pesakit mengalami iritasi.

Sebab itulah, penghidap ekzema digalakkan untuk mandi menggunakan air suam. Mereka juga tidak dibenarkan untuk menyental badan secara kasar.

Selepas mandi, pesakit ekzema perlulah menyapu pelembap secepat mungkin untuk ‘mengunci’ kelembapan pada kulit.

Jangan lupa, kulit kering merupakan musuh ketat penghidap ekzema.

Asalkan pesakit mengikut segala tip mandian untuk kulit ekzema ini, kulit mereka akan kekal sihat dan lebih fleksibel. Malah,
simptom seperti kegatalan dan kulit bersisik juga dapat dielakkan.

6 tip mandian untuk kulit ekzema

Tidak ada cara yang betul atau salah untuk penghidap ekzema mandi.

Namun, ada beberapa langkah yang mungkin dapat mengurangkan iritasi dan menjauhkan pesakit ekzema daripada simptom yang tidak diingini.

Di bawah, kami kongsikan 6 tip mandian daripada pakar khas untuk pesakit ekzema:

1.

Basuh badan dengan tangan

Suka gunakan berus atau bola mandian ketika mandi? Jika anda menghidap ekzema, inilah masanya untuk berhenti dan gunakan sesuatu yang lebih mudah – tangan anda!

Tetapi, sebelum itu, pastikan anda basuh tangan terlebih dahulu sebelum mandi.

Sebenarnya, tangan kita lebih lembut dan bersih berbanding berus atau bola mandian.

Malah, penggunaan alatan mandian seperti loofah, span atau berus juga akan melukakan badan dan menyebabkan iritasi.

Ketika mencuci muka, elakkan menggunakan kapas. Penggunaan kapas boleh membuatkan wajah jadi semakin gatal disebabkan teksturnya yang kasar.

Jika boleh, gunakan pencuci muka yang lembut dan lap menggunakan kertas tisu atau air suam.

2.

Gunakan produk bebas sabun untuk elak ekzema

Produk yang mengandungi sabun boleh menjadi sangat kasar jika digunakan oleh pesakit ekzema. Tambah lagi, kulit pesakit ekzema sudah sedia rapuh dan sensitif.

Oleh sebab itu,
produk bebas sabun
 adalah pilihan yang terbaik untuk pesakit ekzema.

Ia dapat melindungi permukaan kulit serta tidak terlalu kasar sehingga boleh menyebabkan kecederaan.

Sabun selalunya mempunyai pH di sekitar 10 yang jauh lebih tinggi daripada pH kulit iaitu 5.5. Bagi penghidap ekzema, sabun yang terbaik seharusnya mempunyai pH yang paling hampir dengan pH kulit.

Tip mandian untuk kulit ekzema 3.

Cari produk yang bebas pewangi

Elakkan pemakaian
produk yang mengandungi pewangi.

Sama jugalah dengan produk mandian yang mengandungi minyak pati. Ramai yang lupa bahawa minyak pati juga mengandungi wangian.

4.

Elakkan mandi dengan air yang terlalu panas

Bagi penghidap ekzema, elakkan mandi dengan air yang terlalu panas. Gunakan air suam atau air sejuk ketika mandi.

Suhu yang terlalu panas boleh membuatkan kulit menjadi lebih kering daripada biasa. Kulit yang terlalu kering juga lebih mudah terluka dan mengalami jangkitan.

Pakar mencadangkan agar penghidap ekzema mandi menggunakan air di dalam julat suhu 27 hingga 30 darjah selsius.

5.

Jangan berendam dalam air terlalu lama

Tahukah anda, bekalan air di rumah kita juga mempunyai klorin? Kadangkala, air mandian juga mengandungi kapur yang digunakan sebagai rawatan air.

Kedua-dua bahan ini amat berbahaya terhadap penghidap dermatitis atopik. Klorin boleh membuatkan kulit menjadi gatal-gatal manakala kapur pula mengeringkan kulit.

Oleh sebab itu, elakkan berendam di dalam air terlalu lama. Salah satu tip mandian untuk kulit ekzema ialah mandi selama 5 hingga 10 minit setiap hari.

6.

Lap badan dengan lembut

Jangan sesekali lap air pada badan menggunakan tuala yang kasar. Serap air dengan cara menekapkan tuala pada kulit dengan perlahan-lahan untuk mengelakkan kegatalan.

Selain itu, jangan biarkan badan kering dengan sendirinya. Amalan ini hanya akan membuatkan kulit menjadi semakin kering. Selepas mandi, terus sapukan pelembap untuk kunci lembapan pada kulit.


Kemurungan Selepas Strok

Kemurungan atau depresi adalah satu keadaan kesihatan mental yang serius. Menurut beberapa kajian epidemiologi, hampir 30% daripada pesakit strok mengalami kemurungan, sama ada berlaku di peringkat awal strok atau lanjut. Kebanyakannya berlaku dalam tahun pertama selepas strok tetapi ia mungkin juga berlaku pada bila-bila waktu.

Kehidupan berubah serta-merta

Strok adalah peristiwa yang mengubah kehidupan pesakit. Dalam tempoh beberapa minit sahaja, macam-macam perkara telah menjadi berbeza. Jika dahulunya boleh berjalan, kini memerlukan tongkat atau kerusi roda. Malah, ingin membuang air dan makan pun memerlukan bantuan.

Keadaan ini pastinya merupakan satu kejutan. Ia memberikan impak yang besar ke atas kualiti hidup serta keyakinan diri pesakit. Mereka perlu bergantung kepada orang lain dalam melakukan urusan harian walaupun bagi hal-hal kecil seperti menukar pakaian.

Jika hal kecil seperti ini pun memerlukan sokongan, bagaimana pula dengan urusan lain? Seolah-olah, mereka tidak boleh hidup tanpa orang di sekelilingnya.

Hilang punca pendapatan

Bagi mereka yang telah berkeluarga dan mempunyai anak-anak, keadaan menjadi lebih berat, lebih-lebih lagi bagi seorang lelaki jika dia merupakan satu-satunya pencari nafkah. Beban kewangan pula akan menjadi tekanan tambahan bagi pesakit.

Isteri yang selama ini menjadi suri rumah terpaksa mencari pekerjaan dan pendidikan serta keperluan anak-anak akan turut terjejas. Ini adalah satu keadaan yang tidak sihat serta meningkatkan lagi tekanan dan risiko kemurungan.

Situasi seperti ini mengganggu dan menjejaskan proses pemulihan menjadikan keadaan pesakit semakin teruk.

Sokongan dan rawatan

Kemurungan boleh dirawat dengan berkesan jika melalui terapi dan rawatan yang betul. Terdapat pelbagai jenis rawatan dalam bentuk ubat-ubatan seperti antidepresi serta terapi psikologi termasuk terapi tingkah laku kognitif (CBT) dan terapi interpersonal.

Walau bagaimanapun, semua pilihan tersebut tidak akan berguna tanpa sokongan dan bantuan daripada orang sekeliling, khususnya ahli keluarga. Jika sejak awal lagi pesakit mengalami masalah ekonomi, bagaimana mereka boleh mendapatkan rawatan?

Justeru, peranan orang sekeliling adalah sangat besar dalam memastikan pesakit mampu sembuh dengan jayanya. Antara kumpulan sokongan yang boleh dihubungi adalah
National Stroke Association of Malaysia (NASAM)
.

Masalah kewangan juga perlu diuruskan. Bantuan daripada badan-badan seperti
Jabatan Kebajikan Masyarakat
 dan Lembaga Zakat di negeri-negeri berkenaan hendaklah diusahakan. Jika dihadapi bersama, tiada masalah yang mustahil diselesaikan.


Ada Cara Hilangkan Bulu Ketiak Kekal? Ini Cara Cukur Paling Murah Hingga Paling Mahal!

Rimas dengan bulu ketiak masing-masing? Anda sedang mencari cara menghilangkan bulu ketiak selamanya? Jangan risau, kami ada jawapannya di sini!

Dalam artikel kali ini, kami akan terangkan mengenai pelbagai kaedah
hilangkan bulu ketiak
 daripada cara yang paling murah hinggalah paling mahal.

Untuk mendapatkan lebih banyak info berkenaan Kesihatan Kulit, anda boleh klik
di sini
.

5 cara menghilangkan bulu ketiak

Tidak dinafikan, bulu ketiak merupakan sesuatu yang normal dan semula jadi. Benar, ramai yang memilih untuk mencukur atau membuang bulu ketiak masing-masing bagi mengembalikan keyakinan diri dan nampak cantik.

Namun, bukan mudah untuk
mencukur bulu ketiak dengan betul
. Jika tersalah langkah, besar kemungkinan kawasan bawah lengan akan jadi gatal sehingga menimbulkan ketidakselesaan sepanjang hari.

Ada banyak
cara untuk membuang bulu ketiak
. Antara yang paling popular ialah:

1. Bercukur

Bercukur merupakan antara langkah paling mudah untuk menghilangkan bulu ketiak. Hanya dengan sebilah pencukur dan krim, anda boleh cukur bulu bawah lengan di dalam tandas dalam masa 5 minit.

Walau bagaimanapun, pencukur mungkin tidak sesuai digunakan
di kawasan intim
. Ia mungkin akan menyebabkan
masalah rambut tumbuh ke dalam
 (
ingrown hair
) atau kegatalan.

Walaupun cara ini mudah dan pantas, namun anda perlu gunakan krim untuk mengurangkan luka atau rasa pedih selepas bercukur. Krim juga dapat melindungi kawasan
kulit yang sensitif
.

Berapa lama ia bertahan:
1-3 hari

Tip:
 Bulu akan tumbuh lebih lambat jika anda menggunakan air hangat untuk melembutkan kawasan kulit sebelum bercukur. Cukur dengan perlahan-lahan. Pada masa yang sama, tarik kulit untuk pastikan kulit sentiasa tegang ketika bercukur.

Baca juga:

Jambang Tebal Sebab Kerap Bercukur? Ini 5 Punca Ada Lelaki Berjambang & Tiada Bulu Muka!

Lepas Cukur, Tumbuh Balik? Ini Dia 5 Petua Hilangkan Bulu Kaki Secara Kekal!

Ingrown Hair, Musuh Utama Lelaki Berjambang! Ini 8 Cara Terbaik Untuk Atasinya

2. Cabut bulu ketiak

Aduh, sakitnya! Benar, cabut bulu ketiak merupakan antara cara menghilangkan bulu ketiak yang paling menyakitkan dan juga memakan masa yang panjang. Namun, anda tidak perlukan banyak alatan. Cukuplah sebatang penyepit kecil (
tweezer
).

Anda juga boleh gunakan sejenis alatan yang dikenali sebagai epilator. Ia dapat mencabut banyak bulu dalam satu-satu masa.

Berapa lama ia bertahan:
3-8 minggu.

Tip:
Sebelum mencabut bulu menggunakan penyepit, pastikan anda lap dahulu dengan alkohol atau bersihkan dengan air biasa untuk
kurangkan risiko jangkitan
.

3. Waxing
sebagai cara menghilangkan bulu ketiak

Kini, anda tidak perlu lagi ke salun kecantikan untuk melakukan
waxing
. Ada banyak kit kecil sesuai untuk pemula yang dijual secara atas talian. Oleh sebab itu, ia bukanlah sesuatu yang mustahil untuk lakukan
waxing
 sendiri di rumah tanpa bantuan pakar.

Selain mencabut bulu ketiak,
waxing
juga boleh mendatangkan kesakitan. Namun,
prosedurnya pantas
 dan anda boleh lakukannya untuk mencabut bulu dalam satu kawasan yang besar.

Sekiranya anda mencari cara menghilangkan bulu ketiak tanpa mencukur, anda boleh cuba lakukan
waxing
. Selepas bercukur, rambut yang tumbuh akan nampak lebih nipis dan kurang menyerlah.

Tidak yakin untuk lakukannya sendiri? Jangan risau, ada banyak pakar yang boleh bantu anda di luar sana. Harganya juga berpatutan!

Berapa lama ia bertahan:
3-8 minggu.

Tip:
Untuk pastikan bulu dapat dicabut sepenuhnya, kepanjangan bulu perlulah sekitar 6 mm (1/4 inci).

4. Buang bulu menggunakan laser

Mencari cara hilangkan bulu ketiak selamanya? Rawatan laser mungkin sesuai untuk anda! Laser yang dipancarkan pada kulit dapat menghentikan pertumbuhan bulu.

Namun, bukan semua orang mampu melakukan rawatan laser kerana harganya yang mahal.

Rawatan ini paling berkesan pada individu yang
mempunyai kulit cerah
 dan bulu gelap. Melanin dalam rambut dapat menyerap cahaya dengan lebih banyak. Jadi, rawatan akan menjadi semakin efektif.

Berapa lama ia bertahan:
Rawatan laser adalah antara cara hilangkan bulu ketiak selamanya. Walau bagaimanapun, anda mungkin perlu melakukan rawatan susulan setiap 6 bulan untuk penjagaan terbaik.

5. Pembuangan bulu dengan kaedah IPL

IPL atau
intense pulsed light
merupakan satu cara menghilangkan bulu ketiak yang lebih kurang sama dengan rawatan laser. Perbezaan utama dalam dua kaedah ini ialah jenis cahaya yang digunakan.

Rawatan IPL menggunakan cahaya berspektrum luas. Cahaya ini akan menghasilkan haba yang akan merosakkan
folikel rambut
.

Walaupun IPL lebih pantas berbanding laser, namun ia memerlukan rawatan susulan yang lebih banyak. Harganya juga lebih mahal berbanding rawatan yang lain.

Berapa lama ia bertahan:
 2-4 tahun. Rawatan susulan pula sebanyak 4 kali setahun.


Bawang Putih Tingkatkan Nafsu Seksual Wanita? Ini Rupanya Manfaat Yang Kita Tak Tahu!

Dalam kalangan masyarakat kita, bawang putih memang banyak kegunaannya. Ramai yang gunakan ia dalam masakan serta ubatan secara tradisional. Namun, tahukah anda tentang manfaat bawang putih untuk wanita?

Ini kerana sayuran ini memang mempunyai banyak manfaat terhadap kesihatan. Antara contohnya adalah ia dikatakan boleh meningkatkan kemampuan seksual individu.

Akan tetapi, adakah ia fakta atau sekadar mitos semata-mata? Jom sama-sama kita ikuti artikel ini untuk mengetahui jawapan sebenar dengan lebih mendalam lagi tentang manfaat bawang putih untuk wanita ini.

Apa manfaat bawang putih untuk wanita dan kesihatan?

Sebelum pergi lebih lanjut, wajarlah kita tahu tentang perkara ini terlebih dahulu. Ya,
bawang putih memang mempunyai banyak manfaat yang telah dibuktikan secara saintifik
.

Berikut adalah manfaat sayuran ini terhadap kesihatan tubuh badan kita:

#1. Meningkatkan imuniti tubuh badan

Menurut kajian yang dijalankan oleh Iowa Women’s Health Study yang melibatkan 41,000 wanita pertengahan umur, 35% daripada mereka lebih rendah risiko kanser jika makan bawang putih secara rutin.

Ini kerana sayuran ini adalah antara makanan yang didapati dapat membunuh sel kanser di dalam tabung uji. Namun, kelebihan ini hanya akan didapati jika makan bawang putih mentah – bukan suplemen.

#2. Membaikpulih sistem kardiovaskular

Belum dapat dibuktikan jika bawang putih boleh membantu menurunkan kadar kolesterol.

Namun kajian menunjukkan ia memang boleh mendatangkan impak yang positif terhadap arteri dan tekanan darah.

Ini kerana para pengkaji percaya bahawa sel darah merah akan mengubah sulfur yang terdapat dalam sayuran ini menjadi gas hidrogen sulfida yang boleh membantu mengembangkan saluran darah.

#3. Melindungi makanan anda yang lain

Apa maksudnya? Untuk pengetahuan anda, bawang putih mempunyai sifat antibakteria yang boleh membantu membunuh
bakteria penyebab keracunan makanan seperti salmonella dan E.coli
.

Pun begitu, ia hanya sekadar membantu dan tidak boleh menghapuskan bakteria 100% pada makanan lain. Jadi, jangan gunakan ia sebagai bahan untuk sanitasi makanan.

#4. Memberikan kulit yang cantik

Sifat bawang putih yang antibakteria serta antioksidan ini bukan sahaja boleh membunuh bakteria penyebab keracunan makanan, malahan bakteria
punca jerawat juga
.

Oleh itu, anda mungkin boleh guna ia dengan meletakkan pada kawasan jerawat pada kulit. Namun sila berhati-hati kerana ia boleh merengsakan kulit jika digunakan secara berlebihan.

#5. Bermanfaat untuk kemampuan seksual lelaki

Mungkin ramai yang sudah tahu bahawa pengambilan bawang putih memang bagus untuk kesihatan seksual buat insan yang bergelar lelaki.

Namun, untuk wanita masih belum ditemukan kesahihannya.

Ia boleh membantu melancarkan perjalanan darah dalam tubuh badan termasuklah pada zakar. Jadi, ia tentu sahaja sangat penting
dalam usaha mengelakkan masalah mati pucuk dan libido rendah
.

Adakah terdapat manfaat bawang putih untuk wanita?

Baiklah, sekarang kita sudah tahu bahawa sayuran ini memang mempunyai banyak kelebihannya terhadap kesihatan tubuh badan serta
kemampuan seksual lelaki.

Namun bagaimana pula dengan dakwaan yang mengatakan ia mampu meningkatkan libido wanita?

Jawapannya adalah ya, ada kemungkinan bahawa ia juga boleh terjadi.

Ini kerana bawang putih adalah salah satu daripada makanan yang mempunyai efek afrodisiak – bagus untuk kesihatan seksual individu tidak kira lelaki atau wanita.

Selain itu,
ia juga kaya dengan kandungan estrogen
 yang
sangat penting dalam membina libido seorang wanita
. Jadi, bawang putih berpotensi tinggi meningkatkan libido seorang wanita!

Dalam erti kata yang lebih mudah, memang wujud manfaat bawang putih untuk wanita. Namun, kajian lanjutan masih perlu dijalankan untuk benar-benar tahu kesahihannya.


Ibu Lepas Bersalin, Ikut 8 Syarat Ini Kalau Nak Mandi (Klu: Ibu Czer Tak Boleh Mandi SEBULAN!)

Selesai
proses kelahiran
 anak, pastinya ibu-ibu mahukan keselesaan. Tetapi boleh ke mandi selepas bersalin?

 Ikuti penjelasan Hello Doktor mengenai penjagaan
ibu selepas melahirkan
 anak.

Penjagaan ibu selepas melahirkan anak

Sesudah selesai proses melahirkan anak, pastinya para ibu mahu berasa selesa. Apatah lagi
ibu-ibu perlu berdepan dengan darah dan cecair yang keluar semasa dan selepas bersalin.

Pastinya mandi boleh memberikan keselesaan yang ibu inginkan, tetapi adakah dibenarkan mandi selepas bersalin?

Atau terdapat tempoh tertentu yang perlu ditunggu sebelum boleh untuk ibu-ibu membersihkan diri dan mandi?

Bolehkah mandi selepas bersalin?

Proses kelahiran secara normal pastinya keadaan yang boleh mewujudkan tekanan dan
ketegangan pada faraj, bahkan boleh mengakibatkan koyakan.

Manakala kaedah melahirkan anak yang lain seperti
pembedahan caesarean atau C-Sec
 akan menyebabkan luka atau jahitan yang memerlukan ia untuk sembuh dengan sebaiknya.

Walau bagaimanapun, kebanyakan doktor akan menyarankan untuk ibu-ibu mandi setelah
prosedur bersalin
 kerana ia melibatkan aspek penjagaan
ibu selepas melahirkan
. Kenapa pula?

Ini disebabkan ia turut membantu mendorong badan untuk memulakan proses pemulihan dan penyembuhan dengan segera.

Mandi secara biasa jarang mencetuskan bahaya. Tetapi mandi menggunakan tab mandi adalah sesuatu yang amat perlu dihindari kerana ia meningkatkan risiko jangkitan bakteria.

Bila waktu sesuai mandi selepas bersalin?

Bagi ibu yang melalui
proses kelahiran normal
 atau melalui faraj, anda akan disarankan doktor untuk mandi apabila ada masa untuk anda mandi.

Walau bagaimanapun, mandi menggunakan tab masih perlu dielakkan.

Namun, keadaan ini berbeza sedikit jika area perineum perlu dijahit selepas anda selesai melahirkan anak.

Situasi yang sama turut melibatkan
wanita yang melalui proses kelahiran C-Sec.

Keadaan ini berikutan jahitan serta luka pada badan masih belum sembuh sepenuhnya dan doktor tidak mahu mendedahkan ia kepada risiko jangkitan.

Disebabkan itu, anda mungkin perlu
mengelakkan diri daripada mandi
 untuk tempoh selama 4 hingga 6 minggu.

Manfaat mandi selepas bersalin

Mandi secara umumnya dapat memberikan kesegaran kepada badan.

Tetapi manfaat mandi selepas bersalin dalam aspek penjagaan ibu selepas melahirkan anak turut melibatkan faktor emosi dan fizikal.

Dapat mandi dengan sempurna memberikan ibu rasa bersih, mengembalikan kesegaran dan lebih bertenaga untuk menjaga anak

Mandi pancuran air suam pastinya dapat membantu merangsang peredaran darah di dalam badan

Kesakitan dan ketidakselesaan pada faraj sewaktu proses melahirkan anak secara normal dapat diredakan dengan mandi

Keletihan dan kesakitan kesan mengandung dapat dikurangkan dengan mandi

Bagi kes tertentu, doktor akan menyarankan ibu untuk mandi bagi membersihkan jahitan dengan betul dan menghindari elemen luar yang boleh mengakibatkan jangkitan

Bersihkan badan khususnya payudara adalah penting kerana bayi akan menyusu

Wanita yang mengalami
pembengkakan payudara
 mendapati mandi air suam dapat mengurangkan kesakitan

Mandi: Aspek penjagaan ibu selepas melahirkan anak

Untuk pertama kalinya mandi setelah selesai
proses kelahiran
, pastinya anda perlu berhati-hati. Ini penting bagi mengelakkan sebarang kecederaan fizikal dan juga jangkitan.

Anda bukan sahaja perlu menjaga diri demi diri sendiri tetapi ia juga adalah untuk kesejahteraan bayi.

Sebaiknya pastikan tempat mandi adalah bersih dan gunakan air dengan suhu yang sesuai, elakkan terlalu sejuk atau terlalu panas.

Anda disyorkan untuk tidak menggunakan sebarang sabun atau bahan dengan pewangi kerana ia boleh memberikan tindak balas kepada kulit atau luka jahitan.

Setelah selesai mandi, pastikan anda mengeringkan badan sebaiknya dan lebih berhati-hati terutamanya pada bahagian jahitan. Ini untuk mengelakkan sebarang kelembapan padanya.

Langkah penjagaan untuk mandi

Sebelum mandi, terdapat beberapa perkara yang perlu dititikberatkan bagi menghindari wujudnya sebarang masalah, seperti:

Jangan buat keputusan mandi sendiri. Pastikan anda mendapat persetujuan daripada doktor terlebih dahulu

Jika anda sudah mengalami jangkitan pada luka atau sebarang penyakit lain, disarankan untuk menghindari daripada mandi

Ketika mandi, pastikan suhu air adalah bersesuaian. Suhu yang berlebihan boleh menyebabkan anda pening. Ini berikutan anda telah kehilangan banyak darah semasa
prosedur bersalin

Pastikan anda boleh berdiri dan mandi dengan sebaiknya, jika tidak mungkin anda perlu elakkan daripada mandi

Penggunaan tandas duduk atau kerusi semasa mandi bagi
wanita yang bersalin C-Sec
 mungkin pilihan terbaik

Mandi apabila selesai bersalin mungkin akan menyebabkan keluarnya keputihan. Ini adalah normal dan tidak perlu dirisaukan

Penting untuk pastikan anda telah mengeringkan kulit dengan sebaiknya bagi mengelakkan kelembapan pada jahitan bersalin

Utamakan kesihatan

Mandi selepas bersalin pastinya dapat memberikan keselesaan dan kesegaran.

Malahan pasti ada ibu yang membayangkan untuk mandi dan berendam di dalam tab mandian, bukan?

Walaupun boleh memberikan ketenangan tetapi ia bukan pilihan yang baik terutamanya dalam aspek penjagaan ibu
selepas melahirkan anak
. Jadi kena elakkan ya, ibu-ibu?

Keutamaan anda kini adalah untuk memastikan tahap kesihatan dan kesejahteraan diri dan bayi.

Pastikan anda mendapat persetujuan daripada doktor sebelum anda membuat keputusan mandi setelah selesai prosedur kelahiran.


Periksa 15 Tanda Ini! Kalau Ada Salah Satu, Anda Mungkin Alami Narsisistik Tanpa Sedar

Pernahkah anda mengenali seseorang individu narsisistik? Apakah maksud narsisistik yang sebenarnya?

Untuk mendapatkan lebih banyak informasi tentang Kesihatan Mental, sila dapatkannya
di sini.

Apakah maksud narsisistik atau gangguan personaliti narsisistik?

Gangguan personaliti narsisistik adalah sejenis gangguan personaliti di mana seseorang individu itu mempunyai rasa kepentingan terhadap dirinya sendiri.

Mereka mahukan perhatian yang mendalam terhadap diri mereka selain kurang berasa empati terhadap diri orang lain.

Jadi, maksud narsisistik boleh dikatakan mereka ini mempunyai
sifat keyakinan yang terlalu ekstrem.

Namun, di sebaliknya, mereka mempunyai harga diri yang sangat mudah terlerai hanya disebabkan sedikit kritikan daripada orang lain.

Orang ramai akan melihat individu narsisistik ini seperti seorang yang mementingkan diri sendiri sahaja dan biasanya tidak ramai orang yang gemar bersama mereka.

Individu narsisistik juga hanya mengambil tahu mengenai dirinya sahaja dan tidak jemu-jemu mahukan pujian daripada orang lain.

Gangguan personaliti seperti ini sering menyebabkan masalah dalam hubungan bersama pasangan dan juga ahli keluarga.

Maksud narsisistik: Apakah punca yang menyebabkannya?

Tidak dapat dipastikan dengan jelas apakah yang menjadi punca sebenar kepada kewujudan gangguan ini.

Namun, para penyelidik percaya bahawa ia berlaku disebabkan oleh beberapa gabungan faktor-faktor di bawah ini:

Mengalami trauma atau peristiwa silam semasa zaman kanak-kanak

Hubungan pada peringkat awal dengan ahli keluarga, rakan dan juga saudara-mara

Faktor genetik keluarga

Sifat peribadi seseorang

Kritikan secara melampau yang dilalui semasa zaman kanak-kanak

Faktor neurobiologi

Faktor risiko

Terdapat beberapa faktor risiko yang membolehkan seseorang itu mengalami gangguan narsisistik.

Menurut kajian,
orang lelaki lebih mudah mengalami gangguan personaliti ini berbanding wanita.

Gangguan ini juga mudah berlaku seawal umur kanak-kanak.

Walaupun ada kanak-kanak yang mungkin menunjukkan ciri atau gaya seseorang narsisistik, namun tidak semestinya ia akan berterusan sehingga mereka dewasa.

Ini kerana ciri itu kadangkala adalah sifat yang biasa wujud sewaktu zaman kanak-kanak sahaja.

Selain itu, ibu bapa yang bersifat terlalu melindungi anak-anak atau mengabaikannya juga boleh menyebabkan seseorang itu menjadi individu narsisistik.

Ciri-ciri yang menggambarkan maksud narsisistik pada seseorang individu

Seseorang individu yang mempunyai sifat narsisistik ini amat mudah untuk dikenali. Ini kerana, terdapat beberapa perkara atau ciri yang sangat jelas, yang membezakan dirinya dengan orang lain.

Berikut adalah beberapa ciri utama yang menunjukkan seseorang itu adalah individu narsisistik.

Berasa diri sendiri lebih penting

Kerap berasa bahawa diri sendiri adalah lebih baik daripada orang lain. Sebagai contoh, kerap berasa lebih pandai, lebih cantik, lebih kacak, lebih berjaya dan lebih berkuasa daripada orang lain

Rasa bahawa diri sendiri adalah seperti golongan atasan dan hanya layak bergaul dengan golongan tersebut sahaja

Memerlukan pujian setiap masa daripada orang lain

Rasa mempunyai hak walaupun tidak mempunyai hak ke atas sesuatu

Sanggup untuk mengambil kesempatan ke atas orang lain demi mencapai tujuan dan matlamat peribadi

Kurang memahami individu lain atau
kurang bersifat empati dalam memahami perasaan
 atau apa yang dilalui individu lain

Bersikap sombong atau memandang rendah kepada orang lain

Ingin diiktiraf atau dikenali ramai

Kerap menyatakan mengenai pencapaian dan bakatnya kepada orang lain

Mengawal perbualan dan seringkali perbualan tersebut hanya berkenaan pencapaian dan kehebatan dirinya

Boleh dikatakan, segala apa yang berlaku dalam hidup individu narsisistik adalah hanya mengenai dirinya sahaja. Namun, ada juga beberapa kelemahan mengenai individu yang mempunyai gangguan ini. Antaranya ialah:

Mudah berasa tersinggung jika tidak melibatkan dirinya dalam sesuatu perkara

Sukar mengawal emosi dan perasaan

Sukar menerima kritikan daripada orang lain mengenai dirinya

Kerap berasa tidak selamat atau
insecure
 terhadap sebarang perkara yang boleh merendahkan dirinya

Kesan apabila seseorang itu mempunyai sikap narsisistik

Terdapat beberapa kesan atau komplikasi yang boleh berlaku sekiranya sesseorang itu terus mempunyai sifat narsisistik ini.

Antara kesan yang boleh dialami ialah:

Kurang mendapat rakan kerana rakan-rakan akan semakin menjauh

Mempunyai masalah dalam perhubungan bersama pasangan

Mengalami tekanan dan keresahan

Mempunyai masalah di tempat kerja

Penyalahgunaan dadah
 atau masalah berkaitan alkohol

Perlukah berjumpa doktor jika mengalami gangguan ini?

Kebanyakan individu narsisistik tidak menganggap bahawa diri mereka sedang mempunyai masalah atau gangguan.

Dengan itu, mereka tidak mendapatkan rawatan atau pertolongan daripada
pakar psikologi
 atau mendapatkan
khidmat kaunseling
.

Jadi, jika anda sudah memahami maksud narsisistik dan sedar mengalami gangguan ini, anda boleh dapatkan bantuan profesional bagi mengurangkannya atau mengawalnya.

Anda boleh mendapatkan perkhidmatan kaunseling dan juga terapi bagi membantu diri anda.


5 Cara Mencegah Obesiti Paling Mudah, Cepat & Berkesan! Point No. 3 Penting!

Sama ada anda sedar atau tidak, sebenarnya ramai dalam kalangan masyarakat kita ini
yang ada masalah berat badan berlebihan
 tapi tidak tahu tentang cara mencegah obesiti.

Apa yang lebih menakutkan adalah obesiti juga mungkin boleh jadi punca pelbagai penyakit kronik seperti diabetes, darah tinggi, sakit jantung dan lain-lain kondisi yang bahaya.

Persoalannya, apa yang anda boleh buat sebagai cara mengelak obesiti ini? Jom terus baca artikel!

Realiti masalah obesiti di Malaysia…

Di Malaysia, Tinjauan Kesihatan Kebangsaan dan Morbiditi (NHMS) pada tahun 2019 mendapati bahawa sekitar separuh (50.1%) individu yang mengalami masalah berat badan.

Angka yang sangat membimbangkan ini merangkumi 30.4% individu yang mengalami masalah berat badan berlebihan serta 19.7% lagi individu yang berdepan dengan masalah obesiti.

Ini menunjukkan bahawa lebih daripada separuh penduduk negara kita ini yang ada masalah membimbangkan ini sekali gus menjadikan
Malaysia sebagai sebuah ‘negara obes’
.

Disebabkan itu pula, kita semua perlu untuk mengambil langkah dengan belajar bagaimana cara mengelak obesiti agar ia dapat dikawal dan dibendung dari peringkat awal lagi.

Cara mencegah obesiti yang efektif!

Untuk pengetahuan anda semua, ada banyak lagi pandemik yang sedang
melanda dunia dan negara kita iaitu masalah obesiti
. Berikut adalah antara langkah yang efektif buat anda:

#1. Amal pola makan ideal

Pertama, setiap daripada individu itu perlu untuk mengamalkan pola makan ideal kerana pola makan tidak sihat adalah punca utama masalah berat badan berlebihan atau obesiti.

Aspek utama pola makan yang perlu anda peka adalah kalori. Jika kalori diambil lebih banyak berbanding ia dibakar di dalam tubuh badan anda, maka lemak akan terkumpul.

Pengumpulan lemak-lemak di dalam tubuh badan
 anda akan menyebabkan berat badan menaik sekali gus mengakibatkan risiko obesiti meningkat. Itu perkara yang nyata.

Disebabkan itu juga, sila kira pengambilan kalori di samping merancang dan memilih menu diet makanan dan minuman harian anda agar pola makan akan jadi lebih ideal.

#2. Banyak buat aktiviti fizikal

Pernahkah anda ditegur risiko untuk gemuk itu akan lebih tinggi jika kurang bergerak? Ya, teguran itu amat tepat kerana aktiviti fizikal itu sangat penting untuk anda.

Pergerakan yang dimaksudkan di atas tadi adalah aktiviti fizikal seperti bersenam, bersukan atau sekadar aktiviti lebih ringan dan seronok seperti yoga, zumba dan poco-poco.

Mungkin kalian tidak perlu sehingga menghabiskan banyak masa di gimnasium, trek, padang atau pusat sukan untuk beraktiviti kerana aktiviti lebih ringan juga sudah memadai.

Sebagai contoh, anda mungkin hanya perlu berjalan atau berjoging di sekitar kawasan perumahan sekurang-kurangnya sekali sehari. Ingat,
ia mandatori untuk menghindari gaya hidup sedentari
.

Cara mencegah obesiti #3. Berazam

Berapa ramai dalam kalangan anda yang
memasang azam untuk kurus menjelang sahaja tahun baru
? Benar, ia adalah antara cara mencegah obesiti yang tidak boleh diabaikan.

Ini kerana setiap perkara yang anda ingin cuba dengan jaya itu bermula dengan azam. Ia penting agar fizikal serta mental kalian lebih kuat dalam memenuhi usaha murni anda itu.

Pun begitu, tidak perlu tunggu hingga tahun baru untuk pasang azam. Mulakan daripada hari ini!

#4. Pengambilan ubat kurus

Mungkin ramai individu yang risau serta takut untuk mencari dan membeli ubat kurus di pasaran. Ini kerana banyak juga di antaranya adalah hasil produk palsu, tipu atau
scam
.

Tujuan utama penggunaan ubat kurus ini tentu sahaja untuk kurus dengan cara menurunkan selera makan, mengurangkan rasa lapar serta melancarkan sistem metabolisme.

Dapatkan info dan nasihat daripada doktor
 terlebih dahulu sebelum ambil terutama jika anda:

Mempunyai indeks jisim badan 30 ke atas

Mengalami komplikasi obesiti seperti diabetes

Sedang hamil atau menyusukan anak

Sedang ambil ubatan atau rawatan tertentu

Khuatir dengan kesan sampingannya

#5. Pembedahan buang lemak

Akhir sekali, anda mungkin mahu untuk
mempertimbangkan pembedahan buang lemak
 (bariatrik) jika telah cuba langkah-langkah di atas tadi tetapi ia masih tidak membuahkan hasil.

Pembedahan buang lemak ini mungkin perlu dilakukan oleh individu yang ada masalah obesiti kronik dengan gabungan beberapa prosedur yang tinggi dengan kos dan risiko.

Disebabkan itu juga, ia perlu dijadikan sebagai pilihan terakhir buat anda yang sudah tidak tahu bagaimana cara mencegah obesiti yang lain. Berkonsultasilah dengan doktor anda.


AWAS Jika Anda Kerap Kencing & Air Kencing Bau KUAT, Ia Mungkin Tanda Bahaya Ini!

Normal jika air kencing berbau. Akan tetapi, jika air kencing selalu berbau busuk, ini yang perlu anda ambil peduli!

Untuk mendapatkan lebih banyak info berkenaan urologi, anda boleh klik
di sini
.

Punca lazim yang menyebabkan air kencing berbau

Air kencing biasanya berwarna jernih atau kuning pucat, dengan sedikit bau.

Antara perkara yang membuatkan kencing berbau kuat adalah apabila anda makan sesuatu jenis makanan atau minuman tertentu seperti kopi atau petai,
dehidrasi
, makan sesetengah jenis ubat, dan mengambil suplemen vitamin B6.

Walau bagaimanapun, anda boleh mengembalikan semula bau air kencing kepada normal dengan
 cara minum banyak air kosong.

Bagi mengelakkan kencing berbau, anda perlu
mengurangkan minuman kopi
atau alkohol, tidak makan makanan yang berbau seperti bawang putih, asparagus, jering, dan petai kerana ia mengandungi kimia kuat yang akan melalui air kencing serta jangan mengambil lebih daripada 10mg vitamin B6 sehari.

Jumpa doktor jika air kencing berbau kuat

Jika anda mengalami tanda-tanda di bawah, segeralah berjumpa doktor kerana masalah kencing berbau anda mungkin bukan disebabkan oleh punca lazim yang dinyatakan sebelum ini.

Jika anda kencing lebih kerap, atau tiba-tiba rasa hendak terkencing

Anda rasa sakit atau rasa melecur semasa terkencing

Terdapat darah pada air kencing anda

Anda rasa sakit pada bahagian bawah perut

Rasa letih dan tidak sihat

Rasa keliru atau terganggu

Tanda-tanda tersebut adalah sebahagian daripada simptom kencing kotor atau UTI.

Adakah saya ada penyakit lain?

Jangan mendiagnosis diri sendiri. Anda perlu berjumpa doktor jika mengalami simptom lain yang menyebabkan kencing berbau.

 Sebaik-baiknya, berjumpalah dengan doktor bagi mengetahui apakah penyebab sebenar penyakit anda.

Simptom & kemungkinan penyakit

Berasa sangat dahaga dan penat, kencing lebih kerap daripada biasa dan kencing bau manis: Anda berkemungkinan itu merupakan penyakit
Diabetes
 Jenis 2

Sakit bahagian bawah belakang, sakit semasa kencing, kencing berdarah: Anda berkemungkinan ia berkaitan
penyakit batu karang

Kulit dan mata kuning (jaundis), sakit perut, mual, muntah: Anda berkemungkinan menghidap
 penyakit kegagalan hati

Apapun, berjumpalah doktor untuk kepastian dan mendapatkan rawatan segera sebelum keadaan kesihatan anda menjadi semakin teruk.


Kerap Mengalami Sakit Kaki, Ini 4 Senaman Mudah Untuk Pulihkan Kesakitan Kaki Anda

Pernah tak anda mencuba melakukan senaman kaki? Ini kerana seharian berdiri boleh menjadi punca kesakitan di bahagian kaki.

Apatah lagi, kaki membawa beban keseluruhan berat badan apabila
anda sedang berdiri.
 Berdasarkan tinjauan Persatuan Perubatan Podiatric Amerika (APMA), 61 peratus wanita menghabiskan lebih daripada empat jam berdiri setiap hari.

4 Senaman kaki yang boleh mengurangkan kesakitan kaki

Berikut senaman ringkas bagi kesakitan kaki yang anda boleh lakukannya di rumah:

Regangan tendon Achilles dan fasia plantar

Menggelungkan tuala di sekeliling bola kaki  anda dan tarik kaki anda (
ball
of your foot
) ke arah tubuh, pastikan lutut anda lurus. Tahan selama 30 saat dan ulang 3 kali pada setiap kaki.

Regangan fasia plantar

Duduk dan rehatkan
 lengkungan kaki anda pada objek bulat (tin atau botol). Gerakkan secara golekan ke semua arah untuk beberapa minit. Ulangi senaman ini sekurang-kurangnya dua kali sehari.

Mengambil tuala

Duduk di kerusi dengan tuala pada lantai di hadapan anda. Pastikan tumit anda di atas permukaan (lantai), ambil tuala dengan mengusapnya antara jari kaki anda. Ulangi sebanyak 10 hingga 20 kali. Ketika anda membaik, tambah beban kecil seperti meletakkan
tin kacang
di atas tuala.

Menolak dinding

a) Dalam kedudukan menghadap dinding, letakkan kedua-dua tangan pada dinding dengan ketinggian bahu dan tempatkan satu kaki di hadapan.

Jarak kaki depan perlu kira-kira 30 cm (12 inci) dari dinding. Dengan lutut depan sedikit membengkok dan lutut belakang lurus, bengkokkan lutut depan ke arah dinding sehingga otot betis
kaki belakang
 berasa ketat. Rehat dan ulangi sebanyak 10 kali.

b) Ulang a) tetapi bawa kaki belakang ke hadapan sedikit supaya lutut belakang sedikit bengkok. Ulangi 10 kali.


Memahami Keadaan Kesakitan Kaki

Kaki adalah struktur rumit yang melibatkan 26 tulang, 33 sendi, pelbagai otot, tendon, ligamen, saluran darah, saraf, dan limfatik. Ianya disusun dalam lajur dan lengkungan yang berbeza kekakuan dan fleksibiliti. Disebabkan itu, diagnosis kesakitan kaki boleh menjadi suatu yang kompleks.

Memahami struktur kaki

Bahagian belakang kaki
 terdiri daripada tulang tumit dan pergelangan kaki. Sendi yang memegangnya bersama membolehkan kaki bergerak dari sisi ke tepi. Tumit disambungkan ke otot betis di kaki bawah oleh tendon Achilles,
yang merupakan tendon yang paling penting untuk pergerakan.

Bahagian tengah kaki
 terdiri daripada lima tulang. Ini membentuk lengkungan kaki. Tulang-tulang ini disambungkan ke depan dan belakang kaki dengan otot dan ligamen lengkung (plantar fascia). Ia bertindak sebagai penyerap kejutan apabila berjalan atau berlari.

 Bahagian depan kaki
 terdiri daripada tulang kaki, yang disambungkan ke lima tulang panjang oleh sendi.
Sendi di jari kaki tidak bergerak sangat.

Kaki, komponen utama tubuh

Kaki adalah komponen penting dalam fungsi dan pergerakan seseorang setiap hari.
Bagi mereka yang menderita sakit kaki
, ia boleh mempunyai kesan serta-merta terhadap aktiviti, kerja dan senaman harian anda.

Secara keseluruhan, kesakitan kaki memberi kesan kepada 14 hingga 42% orang pada suatu masa tertentu bergantung kepada definisi dan pengukuran kesakitan.

Apa itu kesakitan kaki?

Kesakitan kaki adalah pengalaman deria dan emosi yang tidak menyenangkan selepas mengalami kerosakan kepada mana-mana tisu distal ke tibia atau fibula, termasuk tulang, sendi, ligamen, otot, tendon, apophyses, retinacula, fascia, bursae, saraf, kulit, kuku dan struktur vaskular.

Kebanyakan keadaan kesakitan kaki dapat dikesan dengan saraf deria yang menyentuh kaki. Ini terutamanya saraf lumbar atau sakral. Kerosakan atau keradangan saraf kaki dianggap di dalam minda sebagai kesakitan.
Pasca Kecederaan Saraf Tunjang, Bagaimana Lelaki Teruskan Kehidupan Di Kamar Tidur?
 Penyebab kesakitan kaki yang lain dapat dikesan dengan kecederaan, gerakan berulang yang menyebabkan penggunaan berlebihan atau
trauma
.

Kesakitan ini mungkin juga disebabkan oleh pelbagai penyakit, kecacatan, keadaan biomekanik, kasut yang tidak sesuai atau kecederaan.

Kesakitan pada kaki mungkin mempunyai sebab mendasar yang paling umum termasuk:

Umur

Trauma

Kecederaan

Penggunaan berlebihan

Artritis

Fasciitis plantar

Komplikasi berkaitan dengan diabetes

Complex regional pain syndrome

Apabila kesakitan mula mengganggu aktiviti harian anda atau jika anda tidak dapat melakukan aktiviti yang anda inginkan tanpa
rasa sakit
, anda harus mempertimbangkan untuk mendapatkan rawatan perubatan.

Tanda-tanda yang perlu anda pertimbangkan untuk mendapatkan rawatan perubatan adalah jika kawasan kelihatan cacat, mengalami kehilangan fungsi, perubahan deria, bengkak yang besar dengan kesakitan, perubahan kulit atau kuku jari kaki yang berlanjutan, kawasan yang terjejas menjadi lebih hangat daripada kawasan sekitarnya, menjadi lembut kepada sentuhan, atau menyebabkan pergerakan yang berbeza.


Nak Dapatkan Kulit Wajah 'Flawless'? Boleh Ikut 4 Tip Mudah Ini, Pasti Menjadi!

Kulit muka
flawless
 semestinya menjadi idaman semua wanita di muka Bumi ini. Namun, secara realitinya untuk
mengecapi wajah yang bersinar
 dan tanpa cela, anda harus bekerja keras terutamanya untuk jaga muka bagi mendapatkan hasil yang dihajati.

Untuk mendapatkan lebih banyak informasi tentang Kesihatan Kulit, sila dapatkannya
di sini
.

Kulit muka
flawless
? Bagaimana cara untuk dapat?

Apabila anda sering terdedah kepada pencemaran udara, sinaran matahari mahupun
makeup,
kulit anda pasti akan terkesan.

Antara cara untuk memulihkan dan memperbaharui kulit adalah dengan
tidur
. Kajian menunjukkan mereka yang cukup tidur mempunyai risiko yang lebih rendah dalam
mengalami penuaan pada kulit
.

Ini menunjukkan bahawa fenomena
beauty sleep
itu amatlah penting untuk jaga muka. Akan tetapi anda jangan pula bergantung kepada tidur sahaja!

Tidur yang mencukupi seiring dengan
penjagaan muka

yang serasi
 dengan kulit akan menjadi kombinasi yang terbaik dalam usaha mendapatkan kulit cantik dan
muka flawless.

Namun begitu, terdapat kesilapan-kesilapan yang sering wanita lakukan yang menyumbang kepada berlakunya masalah kulit, seperti:

#1 Tabiat tidak mencuci muka sebelum tidur

Seharian bekerja mahupun belajar semestinya memenatkan. Anda hanya akan terbayang-bayang katil dan bilik anda yang sejuk lagi selesa itu.

Namun, jangan jadikan penat sebagai satu alasan! Jika anda ingin memiliki muka
flawless,
 anda harus rajin dan
 beristiqamah dalam pembersihan muka
 terutamanya sebelum tidur.

Pastikan anda memilih pencuci yang betul. Sekiranya anda rasa terlalu malas, sediakan
facial wipe
di sebelah katil agar anda boleh menggunakannya sebelum tidur.

#2 Pakai produk antioksida anda pada waktu siang

Pasti ramai tertanya-tanya, mengapa harus memakai

skin care
yang berasaskan antioksida
 atau lebih sinonim dengan vitamin C ini pada waktu siang? Apa fungsi antioksida?

Ini kerana, pada waktu siang apabila kita keluar bekerja ataupun belajar, kita akan terdedah kepada radikal-radikal bebas yang tidak dapat dilihat dengan mata kasar.

Radikal bebas ialah bahan menyerang dan merosakkan sel yang sihat lalu menyebabkan penyakit kepada badan.

Fungsi produk antioksida ini mampu meneutralkan radikal-radikal bebas tersebut. Oleh yang demikian, agak membazir sekiranya anda menggunakan produk vitamin C pada waktu malam.

Anda lebih memerlukan antioksida pada waktu siang.

Di samping itu,
produk-produk yang berasaskan vitamin C
 di pasaran tidaklah murah, jadi ia akan menjadi suatu penjimatan sekiranya anda mengamalkan tip jaga muka

ini!

#3 Muka
flawless
: jangan skrub muka secara berlebihan

Skrub merupakan salah satu daripada rutin penjagaan kulit yang penting dan tidak asing lagi dalam kalangan wanita mahupun lelaki.

Skrub bermanfaat dalam membuang sel-sel kulit mati daripada atas permukaan kulit anda.

Rutin skrub dalam
skin care
 akan menonjolkan sel kulit baharu
kepada permukaan kulit wajah
. Muka pastinya akan kelihatan lebih cerah, bersih dan glowing.

Tapi anda harus beringat! Skrub muka secara berlebihan akan membawa kemudaratan. Ini kerana tindakan
over exfoliate
akan menyebabkan kerengsaan kepada kulit dan
berpotensi untuk mendapat jerawat
.

Terdapat lambakan jenis skrub di pasaran, yang merangkumi daripada
physical exfoliator
dan juga
chemical exfoliator.
Pastikan anda memilih jenis dan jenama skrub yang paling sesuai dengan kondisi kulit anda.

#4 Amalkan produk wajah berasaskan retinoid

Apa itu retinoid? Ia mengandungi vitamin A dan sering digunakan
dalam kajian bagi tujuan anti penuaan
. Retinoid dapat membantu dalam mengurangkan garis-garis halus dan kedutan di wajah.

Retinoid bukan sahaja bermanfaat bagi anti penuaan, ia juga dapat mencerahkan pigmentasi, bintik keratosis aktinik, dan mempercepatkan kadar pembaharuan sel-sel kulit.

Ia mampu mengurangkan tanda-tanda penuaan dengan meningkatkan penghasilan kolagen kulit.

Namun, anda perlu ingat bahawa hasil tidak datang bergolek! Kesan penggunaan retinoid akan memakan masa dalam 3 hingga 6 bulan dengan pemakaian yang berterusan untuk mendapatkan hasil yang ketara.

Jika anda bercadang untuk menambah produk retinoid
dalam rutin penjagaan muka
, pastikan anda baca perkara-perkara ini terlebih dahulu!

Penggunaan retinoid boleh
mencetuskan kekeringan kulit wajah
. Elakkan memakainya setiap hari, cuba untuk berselang-seli sehingga kulit anda ‘ngam’ dengan produk ini

Anda wajib memakai
sunblock
apabila terdedah kepada sinaran matahari. Ini kerana, retinoid akan meningkatkan sensitiviti kulit anda terhadap cahaya matahari

Sekarang impian untuk anda memiliki kulit muka
flawless
 dan cantik tidak lagi mustahil! Anda cuma harus
extra
rajin mengamalkan rutin jaga muka anda.

Dengan penjagaan dan pemilihan produk

yang tepat mengikut kondisi kulit masing-masing,
tips kulit
 flawless and glowing
 ini pasti akan berkesan.


Bukan Hanya Di Badan, Benarkah Panau Juga Boleh Muncul Pada Alat Sulit?

Meskipun keadaan kesihatan berkaitan kulit ini sering berlaku, namun mungkin masih ramai yang belum tahu apa punca panau itu tumbuh pada tubuh badan.

Kerap dikaitkan dengan tabiat mandi selepas berpeluh
, sebenarnya panau adalah sejenis jangkitan pada kulit yang jadi punca munculnya ‘peta dunia’.

Bukan sahaja di badan, kondisi kulit ini juga boleh berlaku pada alat sulit? Jom teruskan membaca artikel ini untuk tahu dengan lebih mendalam lagi!

Apa itu panau?

Untuk pengetahuan anda, panau atau nama saintifiknya
T
inea versicolor
 adalah sejenis jangkitan yis pada kulit yang disebabkan oleh kulat jenis genus
Malassezia
.

Ia akan menyebabkan
kulit anda timbul tompok-tompok jelas dan pucat
 yang berwarna putih, coklat, perang, hitam atau merah jambu bergantung pada warna kulit.

Tompokon yang seakan ‘peta dunia’ ini cenderung berbentuk bulat atau bujur dan kadangkala akan bercantum menyebabkannya menjadi lebih besar dan luas.

Kebiasaannya, ia akan menyerang
 bahagian kulit yang terdapat banyak penghasilan minyak
 seperti muka, leher, kepala, dada serta belakang badan anda.

Selain daripada menjejaskan penampilan, penderita jangkitan kulat ini juga mungkin akan berasa gatal dan sakit pada kawasan kulit yang mengalaminya.

Apa punca panau?

Seperti mana yang telah kami nyatakan di atas tadi, punca panau boleh wujud pada kulit adalah disebabkan oleh jangkitan kulat jenis genus
Malassezia
.

Punca panau sering kali dikaitkan dengan tabiat mandi selepas berpeluh sedangkan sehingga kini masih tiada sebarang bukti saintifik yang berjaya membuktikan dakwaan itu.

Sebaliknya, terdapat beberapa perkara yang boleh menjadi faktor risiko kepada jangkitan kulat pada kulit yang membawa punca panau berlaku termasuklah:

Kulit berminyak

Kerap berpeluh

Sistem imun tidak kuat

Cuaca panas dan lembap

Selalu memakai pakaian yang lembap atau basah

Kurang menjaga kebersihan diri

Kelenjar adrenal telah dibuang

Dalam pada itu, panau juga telah terbukti mampu terjadi di mana-mana bahagian pada tubuh badan dan ini mungkin termasuk pada alat sulit lelaki dan wanita.

Benarkah ia juga boleh wujud pada alat sulit?

Sebenarnya, kondisi panau itu memang boleh terjadi di  mana-mana bahagian pada tubuh badan manusia terutamanya pada kulit yang banyak kelenjar minyak.

Ini bermakna bahawa ia juga boleh wujud pada sekitar alat sulit lelaki atau wanita!

Pun begitu, mungkin ada satu lagi kondisi lain yang sering disalah ertikan sebagai
T
inea versicolor,
yang wujud pada alat sulit dikenali dengan nama
Tinea cruris
.

Sama seperti kondisi
T
inea versicolor, Tinea cruris
juga berlaku adalah disebabkan oleh jangkitan kulat namun hanya kerap terjadi pada bahagian celah kulit.

Selain alat sulit,
 bahagian celah kulit lain tersebut adalah kelangkang, ketiak, leher, atas siku, belakang lutut
 serta lain-lain tempat lagi yang agak tersorok.

Bagaimana cara rawat kondisi panau?

Dalam usaha untuk menghilangkan panau atau kondisi seumpamanya ini, terdapat beberapa tip yang kalian wajar ikuti seperti berikut:

#1. Penggunaan ubatan sapuan

Ubatan topikal seperti
Clotrimazole
,
Miconazole
,
Ketoconazole
,
Fluconazole
,
Itraconazole
dan lain-lain yang dipreskripsikan doktor mampu membantu rawatan.

#2. Penggunaan bahan alternatif

Selain ubatan klinikal, anda juga boleh menggunakan bahan alternatif di rumah seperti
bawang putih
, serbuk kunyit, serbuk cendana, limau, kapur dan mentega.

#3. Pengambilan vitamin & suplemen

Anda juga sangat disarankan untuk
 mengambil suplemen vitamin C
 yang ternyata bagus untuk kulit dalam usaha untuk menghilangkan punca panau ini.

Rawat panau dengan cara nombor 4. Jaga kebersihan

Paling penting, anda perlu sentiasa menjaga kebersihan diri dengan cara kerap mandi bagi menghalang setiap pertumbuhan dan penyebaran kulat pada kulit.

Jangan biarkan punca panau melarat!

Panau adalah
salah satu keadaan kesihatan berkaitan kulit
 yang sangat menjengkelkan dan sudah pasti akan menjejaskan kehidupan seharian penderitanya.

Bayangkan jika ia muncul pada alat sulit. Meskipun kawasan ini agak tertutup, ia mungkin akan membuat kalian berasa bimbang dan tidak yakin dengan pasangan.

Konklusinya, anda semua tidak boleh biarkan kondisi kulit ini dengan begitu sahaja dan melarat kerana telah wujud banyak petua untuk menghilangkannya.

Jika anda mempunyai sebarang permasalahan atau persoalan mengenai panau atau kondisi seumpamanya, sila berjumpa dengan doktor untuk informasi lebih lanjut.


Main Telefon Bimbit Lebih 4 Jam Sehari? Jangan Abaikan Sakit Pada Pergelangan Tangan Anda!

Jika anda luangkan terlalu banyak masa main
handphone
, pasti anda akan rasa sakit tangan.

Lebih-lebih lagi individu yang ketagih main game seperti PUBG dan Candy Crush. Tak boleh langsung berenggang dengan telefon bimbit!

Tahukah anda, anda boleh menderita sakit pergelangan tangan jika banyak sangat main telefon bimbit?

Sakit tangan kerana terlalu banyak memegang
smartphone
?

Cuba anda
pegang pergelangan tangan anda, adakah anda rasa sakit-sakit?

Jika sakit, cuba anda tanya pula diri anda – berapa lama anda pegang telefon bimbit sepanjang hari ini?

Kebanyakan orang dewasa memegang telefon bimbit mereka sekurang-kurangnya 4 jam sehari.

Jika didarabkan dengan 7 hari, sebenarnya anda telah habiskan hampir 28 jam seminggu hanya dengan memegang telefon bimbit!

Sebab itulah otot pada pergelangan tangan anda rasa sakit. Pergerakan yang tidak natural jika dilakukan berulang-ulang boleh menyebabkan tekanan pada pergelangan tangan.

Malah, pergerakan tersebut bukan hanya akan beri impak pada kawasan pergelangan tangan, tapi kadangkala sampai ke lengan kerana kesemua bahagian ini sebenarnya bersambung.

Anda lebih berisiko untuk rasa sakit jika terlalu banyak menghabiskan masa memegang telefon bimbit untuk bermain game ataupun melayari media sosial.

Selain itu, sakit ini juga akan jadi bertambah teruk jika anda kerap melakukan gerakan yang sama setiap hari.

Sebagai contoh, jika anda banyak menaip ataupun menggunakan
 tablet
 ketika berkerja, anda akan rasa lebih sakit dan kesakitan ini mungkin akan mengganggu keselesaan anda melakukan aktiviti lain.

Orang zaman sekarang lebih berisiko!

Menurut Steven P. Lisser, M.D., doktor orthopedik di
Riverview Medical Center
, sakit pada bahagian pergelangan tangan selalu terjadi kepada
orang yang banyak menggunakan komputer untuk bekerja.

Namun, setelah munculnya telefon pintar dan juga
tablet
, bilangan pesakit yang mengadu sakit pergelangan tangan jadi semakin ramai.

Menurut beliau lagi, banyak perbezaan yang dapat diperhatikan dari zaman dahulu dan sekarang.

Kalau dulu, ramai pekerja kilang yang mengadu sakit di bahagian pergelangan tangan. Sekarang, orang biasa yang duduk di rumah pun boleh terkena sakit yang sama!

Jika anda mengalami sakit tangan, jangan diamkan diri dan fikir ia akan berlalu pergi begitu sahaja.

Selagi anda tidak kurangkan penggunaan telefon bimbit, sakit tersebut tidak akan hilang dan mungkin akan jadi lebih teruk!

Rawat sakit pada pergelangan tangan anda di rumah

Kenal pasti punca kesakitan
. Cuba lihat berapa lama anda luangkan masa memegang telefon bimbit. 4 jam? 6 jam? 8 jam sehari?

Jika anda pegang telefon terlalu lama, maka tak salah lagi,
smartphone
 adalah dalang kepada sakit tangan yang anda alami!

Kurangkan penggunaan telefon bimbit.
 Jika anda main
game
 terlalu lama pada
handphone
 anda,
cuba kurangkan masa anda di hadapan skrin.

Cukup-cukuplah tu main PUBG, Mobile Legends ataupun Candy Crush pada handphone anda ya. Kalau dah berlarutan lebih daripada 4 jam tu, berhentilah dan biarkan tangan anda berehat sebentar.

Amalkan cara lebih ergonomik untuk memegang telefon bimbit.
 Jika anda memegang telefon bimbit dalam keadaan melintang dengan kedua-dua belah tangan, anda lebih cenderung untuk rasa sakit berbanding dengan individu yang memegang telefon secara normal.

Cara yang betul untuk memegang telefon bimbit adalah dengan menggunakan sebelah tangan, dan taip dengan tangan yang lagi satu.

Jika anda ada pen
stylus
, cuba taip menggunakan pen tersebut. Keadaan tangan yang lebih lurus ketika menaip akan kurangkan sakit pada pergelangan tangan.

Cubalah, anda pasti dapat rasa kesannya nanti!

Anda juga mungkin berminat:

Lakukan regangan
smartphone
 (
smartphone stretches
).
Anda boleh lakukan
regangan mudah semasa berehat dari memegang telefon bimbit.

Gerakkan pergelangan tangan anda ke depan dan ke belakang. Anda juga boleh urut pada bahagian pergelangan tangan untuk kurangkan rasa sakit.

Jika anda masih rasa sakit,
letakkan sesuatu yang panas ataupun sejuk
 pada pergelangan tangan. Rasa hangat akan membuatkan otot lebih relaks manakala rasa sejuk pula membantu melegakan sakit-sakit pada pergelangan tangan.

Gunakan kemudahan
hands free
 pada telefon bimbit.
Kadangkala, anda tak dapat lari daripada menggunakan telefon bimbit setiap hari. Tapi, kali ini cuba manfaatkan teknologi dan gunakan ciri
hands free
 pada telefon anda.

Selain itu, jika anda banyak menaip mesej, cuba
call
 sahaja selepas ini. Bukan sahaja menjimatkan masa, malah anda juga dapat rehatkan tangan anda.

Jika masih sakit,
berjumpalah dengan doktor untuk terapi fizikal.
 Anda boleh berjumpa dan berbincang dengan doktor berkenaan masalah anda.

Namun, paling penting, janganlah terlalu lama main
 handphone
. Lebih lama masa anda bersama telefon bimbit, lebih teruk keadaan tangan anda nanti.


Ibu Hamil WAJIB Tahu Teknik Pernafasan Yang Betul, Ia Pemudah Ketika Bersalin Nanti

Proses kelahiran bayi atau bersalin tentu sahaja indah namun dalam masa yang sama menakutkan bagi sesetengah wanita terutamanya buat kali pertama.

Pelbagai perkara mungkin akan difikirkan si ibu hamil termasuklah kesakitan yang boleh berlaku tatkala meneran bayi keluar daripada perut.

Untuk pengetahuan anda, ada teknik pernafasan yang mungkin boleh membantu proses ini! Apakah ia?

Teknik pernafasan bersalin Lamaze

Diperkenalkan oleh Pakar Obstetrik dari Perancis, Fernand Lamaze pada sekitar tahun 50-an dahulu, teknik pernafasan bersalin ini masih popular sehingga kini.

Teknik ini menggunakan metode
psychoprophylaxis
di mana wanita akan dilatih untuk bernafas secara terkawal
sebagai alternatif ubat tahan sakit akibat kontraksi
.

Secara umumnya, teknik ini merangkumi pernafasan dengan cara berikut:

Bernafas mengikut ritma

Bernafas secara perlahan dan mendalam

Bernafas menggunakan mulut atau hidung

Bernafas sambil mata terbuka atau tertutup

Bernafas sambil memfokuskan terhadap sesuatu atau seseorang

Buat anda yang khuatir tentangnya, jangan risau kerana ia selamat! Namun adakah ia berkesan?

Tahap keberkesanan teknik pernafasan ini

Tujuan utama teknik pernafasan bersalin ini dicipta adalah untuk mengurangkan rasa sakit yang dialami akibat kontraksi.

Buat anda yang belum tahu, kontraksi adalah perubahan pada otot rahim sama ada mengetat atau melentur ketika tiba saat melahirkan bayi dalam kandungan.

Proses ini akan berlaku dan berulang untuk membantu wanita dalam proses kelahiran bayi dengan mendorong kandungan menuju saluran kelahiran.

Ya, tidak dapat dinafikan bahawa kontraksi ini tentu sekali menyakitkan dan sesuatu perlu dibuat untuk mengurangkannya.

Tahap keberkesanan terknik ini sebenarnya adalah sangat bergantung kepada toleransi seseorang ibu hamil itu terhadap kesakitan.

Penting untuk kalian tahu bahawa ia sama sekali
 tidak akan menghilangkan kesakitan ketika bersalin
 namun mungkin boleh mengurangkannya.

Tip pernafasan mengikut tahap kontraksi

Sekiranya anda ingin mempraktikkan teknik pernafasan Lamaze ini, sila dapatkan tunjuk ajar daripada pakar yang terlatih dalam bidang kebidanan.

Namun terdapat beberapa tip pernafasan bersalin umum mengikut tahap kontraksi yang boleh ibu hamil amalkan seperti berikut:

Apabila kontraksi bermula

Tarik nafas secara perlahan dan mendalam
pada setiap permulaan dan pengakhiran kontraksi
 bagi memastikan tubuh badan anda kekal relaks.

Semasa fasa pertama

#1. Mulakan dengan pernafasan yang perlahan dan mendalam setiap kali kontraksi berlaku bagi melegakan segala tekanan yang wujud pada fizikal.

#2. Tarik nafas melalui hidung dan tahan nafas seketika.

#3. Setiap kali menghembuskan nafas, cuba fokus untuk merelakskan bahagian tubuh badan yang berlainan.

Teknik pernafasan ketika fasa aktif

#1. Mulakan dengan pernafasan yang perlahan dan mendalam setiap kali kontraksi berlaku bagi melegakan segala tekanan yang wujud pada fizikal.

#2. Tarik nafas melalui hidung dan hembuskan ia melalui mulut.

#3. Kekalkan pernafasan anda seperlahan yang mungkin namun tingkatkan ritmanya apabila intensiti kontraksi mula meningkat.

#4. Relakskan bahu anda.

#5. Apabila kontraksi mula memuncak dan pernafasan mula menjadi laju, cuba ringankan ia dengan bernafas menggunakan mulut sahaja.

Apabila kontraksi mula berkurang, perlahankan pernafasan dan cuba menarik nafas menggunakan hidung dan hembuskan ia melalui mulut kembali.

Teknik pernafasan ketika fasa transisi

#1. Mulakan dengan pernafasan yang perlahan dan mendalam setiap kali kontraksi berlaku bagi melegakan segala tekanan yang wujud pada fizikal.

#2. Fokuskan perhatian anda terhadap satu perkara contohnya pasangan, gambar, dinding atau sebagainya.

#3. Semasa kontraksi berlaku, cuba bernafas menggunakan mulut dengan kadar 1 ke 10 helaan setiap 5 saat.

#4. Setiap kali tiba nafas yang keempat atau kelima, hembuskan ia dengan tempoh yang agak lama.

#5. Apabila kontraksi ini berakhir, cuba bernafas dengan relaks.

Semasa fasa kedua

#1. Mulakan dengan pernafasan yang perlahan dan mendalam setiap kali kontraksi berlaku bagi melegakan segala tekanan yang wujud pada fizikal.

#2. Fokuskan minda anda kepada pergerakan bayi dalam kandungan yang mula menurun untuk keluar.

#3. Bernafas secara perlahan dengan ritma yang sesuai bagi setiap kontraksi.

#4. Laraskan pernafasan anda sendiri untuk keselesaan.

#5. Apabila anda terasa tekanan untuk menolak bayi keluar, tarik nafas sedalamnya dan perlahan hembuskan ia.

#6. Apabila kontraksi berakhir, relaks dan tarik nafas dua kali dengan tenang.

Teknik pernafasan bersalin yang umum ini mungkin dapat
 membantu ibu hamil melancarkan dan mengurangkan kesakitan tatkala proses bersalin
.

Untuk mengetahui cara betul mempraktikkan teknik Lamaze yang kami sebutkan di atas tadi, sila dapatkan informasi lanjut daripada doktor.

[health_tool_article id=’128776″]


Pernah Ada Masalah Gusi? JAGA-JAGA! Risiko Untuk Anda Terkena Penyakit Strok TINGGI

Terdahulu, kebanyakan pakar perubatan di seluruh dunia sedar, terdapat kaitan antara penyakit gusi dan masalah strok.

Namun, proses patologi yang menghubungkan kedua-duanya masih lagi tidak jelas sehinggalah kajian berkenaan dengannya dibentangkan di Konferens Strok Antarabangsa pada tahun 2020.

Menurutnya, masalah gusi mempunyai
kaitan yang kuat dengan masalah strok
 berikutan proses patologinya yang boleh menyebabkan salur darah arteri besar di dalam otak mengeras.

Melalui dapatan kajian tersebut, ia menunjukkan risiko masalah strok boleh diturunkan sekiranya masalah gusi dirawat lebih awal.

Walau bagaimanapun, anda perlu tahu ada pelbagai jenis faktor risiko yang boleh menyebabkan masalah strok.

Meskipun kajian tersebut jelas menunjukkan kaitan di antara masalah gusi dengan strok, namun ia tidak memberikan implikasi bahawa
masalah gusi boleh menyebabkan arteri otak tersumbat
 sehingga menyebabkan strok.

Nak tahu dengan lebih jelas bagaimana mekanisme masalah gusi boleh mengakibatkan strok? Teruskan membaca.

Penyakit gusi, tingkatkan risiko strok melalui penyebaran bakteria

Pasti anda pelik, bagaimana penyakit gusi boleh menyebabkan perubahan patologik pada salur darah otak manusia?

Penyakit kardiovaskular termasuklah strok
 boleh disebabkan oleh pelbagai jenis faktor.

Walaupun masalah periodontal sering dikaitkan dengan serangan kardiovaskular yang boleh menyebabkan pelbagai jenis manifestasi penyakit seperti strok, tapi ia bukanlah satu-satunya punca kepada masalah kesihatan tersebut.

Kajian terdahulu pernah membongkar sumber keradangan pada salur darah yang menyebabkan ia mengeras dan tersumbat seterusnya mengganggu aliran darah ke otak.

Menurut Profesor Neurologi Klinikal Universiti Carolina, Dr Souvik Sen, punca berlakunya proses patologi tersebut boleh berasal daripada gusi.

Bakteria yang diberi nama Porphyromonas gingivalis (P. gingivalis) sering ditemui pada salur darah karotid.

Spesies bakteria lain seperti Streptococcus yang sering menyebabkan
masalah jangkitan gusi juga boleh dijumpai pada salur darah otak.

Penemuan ini menguatkan syak wasangka para pengkaji terhadap masalah gusi sebagai punca kepada proses patologi sehingga berlakunya strok.

Rawatan awal bagi masalah tersebut boleh membantu mengurangkan risiko penyakit itu.

Anda mungkin berminat:

Trench Mouth: Gingivitis Teruk Pada Mulut

Kenapa Kalau Sakit Gigi Boleh Demam? Ini Punca Sebenarnya! Jangan Dibiarkan, Bahaya!

Mengenal pasti kaitan di antara strok dan penyakit gusi

Berdasarkan kajian yang dibentangkan di Konferens Strok Antarabangsa tersebut, beberapa dapatan telah diperolehi oleh para pengkaji.

Antara tahun 2015 hingga 2017, seramai 265 pesakit telah terlibat di dalam kajian bagi mengenal pasti faktor berlakunya strok.

Apa yang mereka dapati adalah, pesakit yang mempunyai masalah gusi berisiko dua kali ganda untuk mendapat
masalah aterosklerosis di dalam salur darah (arteri besar)
 kepala sehingga boleh menyebabkan berlakunya strok.

Bukan itu sahaja, mereka yang ada penyakit gusi juga mempunyai risiko setinggi 3 kali ganda untuk mendapat masalah strok melibatkan salur darah di bahagian belakang otak.

Perkara ini boleh mempengaruhi fungsi penglihatan, keseimbangan dan fungsi kritikal badan yang lain.

Apabila diselidiki, pengkaji mendapati bahawa masalah gusi lebih lazim didiagnosis pada pesakit yang mengalami strok melibatkan salur darah besar di dalam otak.

Strok yang melibatkan salur darah di luar kepala jarang mengalami masalah yang sama.

Kajian ini disokong oleh satu kajian lain yang turut dibentangkan di konferens yang sama.

Dalam kajian tersebut, seramai 1,145
subjek yang belum mengalami strok
 telah diperiksa menggunakan mesin pengimejan resonans magnet (MRI).

Subjek juga telah melalui pemeriksaan oral bagi mengenal pasti diagnosis dan tahap keterukan masalah gusi yang dialami.

Melalui kajian tersebut, 10 peratus subjek mengalami masalah arteri tersumbat teruk (lebih daripada 50 peratus bukaan arteri terhalang).

Selepas faktor risiko tersebut dianalisis, kesimpulan yang boleh dibuat adalah mereka yang mengalami masalah keradangan gusi mempunyai risiko 2.4 kali ganda untuk dapat masalah arteri otak tersumbat.

Radang arteri dan aterosklerosis punca berlaku masalah strok

Melalui dua kajian tersebut, jelas menunjukkan terdapat kaitan yang kuat antara masalah gusi dan strok.

Mereka yang didiagnosis dengan penyakit gusi berisiko untuk mendapat masalah aterosklerosis pada salur darah otak (ICAS) sehingga boleh menyebabkan strok.

Berbanding dengan jenis strok yang lain, ICAS sering dikaitkan dengan risiko kematian yang lebih tinggi.

Gusi merupakan
 lokasi yang lazim mengalami masalah radang kronik
 dan penghidap kebiasaannya tidak mengalami kesakitan pada peringkat awal.

Ini akan menyukarkan lagi proses diagnosis bagi membuat rawatan awal untuk menurunkan risiko strok dalam kalangan penghidap.

Rawatan bagi masalah gusi boleh memberikan kawalan yang lebih baik terhadap masalah hipertensi, diabetes dan kolesterol yang mana, kesemuanya merupakan faktor risiko bagi strok.

Konklusi

Kaitan yang kuat di antara penyakit gusi dengan strok perlu diberi perhatian memandangkan komplikasi tersebut boleh mempengaruhi kualiti hidup individu.

Sekiranya seseorang itu mengalami masalah radang gusi dan sebagainya, langkah terbaik adalah untuk berjumpa dengan doktor bagi mendapatkan rawatan.

Jika ia tidak diendahkan, anda akan berisiko tinggi untuk mendapat masalah kardiovaskular terutamanya strok.


Ingin Elak Masalah Tulang Reput, WAJIB Ambil Kalsium, Tapi Berapa Banyak Kena Makan?

Tahukah anda, antara fungsi kalsium dalam tubuh adalah untuk menguatkan tulang dan gigi daripada menjadi rapuh? Kepentingan kalsium ini seringkali diabaikan sehingga kita tidak sedar tulang mengalami osteoporosis.

Persoalannya, berapakah jumlah keperluan kalsium harian untuk mengelakkan penyakit kerapuhan tulang atau osteoporosis ini?

Fungsi kalsium dan kepentingannya

Kalsium adalah mineral yang diperlukan dalam hidup manusia. Selain berfungsi membina dan menjaga kesihatan tulang, kalsium membolehkan darah kita membeku, otot kita berkontraksi, dan jantung kita untuk terus berdegup.

Kira-kira 99% kalsium dalam badan kita ada pada bahagian tulang dan juga gigi.

Setiap hari, kita kehilangan kalsium melalui kulit, kuku, rambut, peluh, air kencing dan najis kita.

Badan kita tidak dapat menghasilkan kalsiumnya sendiri.
Itulah sebabnya adalah sangat penting untuk kita mendapatkan kalsium yang mencukupi daripada makanan yang kita makan.

Apabila kita tidak mendapatkan kalsium yang mencukupi untuk keperluan tubuh, ia akan diambil daripada tulang kita. Ini bukanlah satu masalah yang besar.

Namun, jika ia berlaku dengan terlalu kerap, tulang akan mula menjadi lemah dan lebih mudah untuk patah.

Berapakah jumlah kalsium harian yang diperlukan untuk mendapatkan fungsi kalsium terhadap tulang?

Jumlah kalsium yang diperlukan untuk tulang dan gigi yang sihat berbeza mengikut usia setiap individu. Berikut adalah cadangan pengambilan kalsium setiap hari mengikut peringkat umur masing-masing:

Orang dewasa yang berumur antara 19-50 tahun: 1,000 mg

Lelaki dewasa yang berumur antara 51-70 tahun: 1,000 mg

Wanita dewasa yang berumur antara 51-70 tahun: 1,200 mg

Orang dewasa yang berumur 71 tahun ke atas: 1,200 mg

Remaja wanita yang sedang hamil dan menyusukan anak: 1,300 mg

Wanita dewasa yang mengandung dan menyusukan anak: 1,000 mg

Apakah sumber-sumber makanan untuk mendapatkan fungsi kalsium?

Makanan adalah sumber kalsium terbaik.
Produk tenusu seperti susu, yogurt, dan keju adalah tinggi dengan kandungan kalsium.

Sayuran hijau dan jenis makanan lain mengandungi kalsium dalam jumlah yang lebih kecil.

Sesetengah jus, makanan sarapan pagi, susu soya, bijirin, makanan ringan, roti dan air botol pula mempunyai kandungan kalsium tambahan.

Berikut adalah antara jenis makanan khusus yang kaya dengan sumber kalsium yang boleh anda ambil:

Produk tenusu mempunyai kandungan kalsium tertinggi.
Produk tenusu merangkumi susu, yogurt dan keju. Secawan susu mengandungi sekitar 300 mg kalsium
. Kandungan kalsium adalah sama bagi jenis susu skim, susu rendah lemak dan susu penuh krim

Sayuran berdaun hijau gelap mengandungi kalsium dalam jumlah tinggi
. Brokoli, kangkung dan kale adalah antara sumber kalsium yang baik, terutamanya apabila dimakan mentah atau dikukus. Jika anda merebusnya, ia akan mengeluarkan kebanyakan kandungan kalsium daripada sayuran tersebut

Ikan salmon dalam tin atau sardin mempunyai kira-kira 200 mg kalsium. Ia terdapat dalam tulang ikan yang telah lembut

Bijirin, pasta, roti dan makanan lain yang diperbuat daripada biji-bijian dapat menambahkan kalsium dalam makanan. Cari jenis bijirin yang diperkaya dengan mineral, termasuk kalsium

Selain bijirin, kalsium turut ditambahkan ke dalam jus buah,
air kacang soya dan juga tauhu
. Baca label produk untuk mengetahui sama ada produk makanan tersebut telah ditambahkan dengan kandungan kalsium atau tidak

Sekiranya anda minum susu soya atau cecair lain yang diperkaya dengan kalsium, pastikan untuk menggoncang bekasnya terlebih dahulu kerana kalsium boleh termendap di bahagian bawah botol atau bekas.

Cara mudah lain untuk mendapatkan kalsium dalam makanan adalah dengan menambahkan satu sudu susu tepung tanpa lemak, yang mengandungi kira-kira 50 mg kalsium.

Bolehkah saya mengambil suplemen kalsium?

Kalsium diserap dengan cara yang terbaik melalui makanan yang kita makan dan minuman yang kita minum.

Bagi kebanyakan pesakit yang sihat, adalah penting untuk makan makanan yang seimbang dan bukannya bergantung pada makanan tambahan atau suplemen semata-mata.

Bagi individu yang tidak mendapat kalsium yang cukup daripada sumber makanan dan minuman setiap hari, pengambilan suplemen kalsium mungkin diperlukan.

Individu yang mengalami intoleransi laktosa mungkin mengalami kesukaran untuk mendapatkan kalsium yang mencukupi melalui pemakanan mereka.

Selain itu, mereka yang mempunyai masalah penyerapan nutrien akibat penyakit gastrousus mungkin tidak menyerap kalsium yang mencukupi.

Mereka yang mengamalkan diet vegan, atau mengambil sejumlah besar protein dan garam juga mungkin tidak mendapat kalsium harian yang mencukupi.

Golongan-golongan seperti ini mungkin memerlukan pengambilan kalsium melalui produk makanan tambahan atau suplemen.

Bagi mereka yang tidak mempunyai sebarang masalah kesihatan, anda disarankan untuk mendapatkan kalsium daripada sumber makanan dan minuman harian.

Kesimpulan

Kepentingan kalsium bukan hanya untuk menguatkan gigi dan tulang, tetapi juga mengelakkan diri anda daripada berisiko mendapat penyakit-penyakit seperti osteoporosis.

Disebabkan oleh kepentingan kalsium ini, anda perlulah memenuhi keperluan harian tubuh anda yang memerlukan kalsium yang mencukupi setiap hari.

Ikuti saranan jumlah keperluan kalsium harian seperti yang telah dinyatakan dalam artikel ini.


Tanda-tanda Kekurangan Vitamin C

Vitamin C merupakan nutrien yang penting untuk dimakan secara teratur bagi mencegah kekurangannya. Walaupun isu atau masalah kekurangan vitamin C jarang berlaku terutamanya di negara-negara maju, tetapi ia tidak mustahil untuk terjadi. Ikuti artikel ini dengan lebih lanjut untuk mengetahui tanda-tanda kekurangan vitamin C.

Antara faktor yang menyebabkan seseorang individu itu berisiko mengalami keadaan ini adalah kerana mengamalkan pengambilan diet pemakanan yang tidak baik, pengambilan alkohol berlebihan, alami anoreksia, menghadapi masalah penyakit mental yang teruk, merokok

Kekurangan vitamin C ini boleh membawa kepada beberapa masalah kesihatan seperti anemia, keletihan, kelesuan, pendarahan secara tiba-tiba, sakit pada anggota badan terutama pada bahagian kaki, bengkak di beberapa bahagian badan, risiko kehilangan gigi serta ulser gusi.

Tanda-tanda kekurangan vitamin C

 Luka lambat sembuh

Apabila mengalami luka, tahap vitamin C dalam darah dan tisu akan menurun. Badan anda memerlukannya untuk menghasilkan kolagen – protein yang memainkan peranan dalam setiap tahap memperbaiki kulit. Vitamin C membantu neutrofil – sejenis sel darah putih yang melawan jangkitan, untuk berfungsi dengan baik. Malah, luka yang lama juga berisiko untuk terbuka kembali yang menyebabkan potensi jangkitan.

 Pendarahan, lebam

Berisiko mengalami pendarahan gusi, hidung dan lebam, kerana vitamin C membantu menjaga saluran darah anda untuk kekal sihat dan membantu proses pembekuan darah. Kolagen juga penting untuk menjaga gusi dan gigi agar sentiasa sihat. Dalam satu kajian terhadap i individu yang berpenyakit gusi dan mengamalkan memakan limau gedang (grapefruit) selama 2 minggu mendapati gusi mereka tidak berdarah terlalu banyak.

Individu yang mudah lebam merupakan tanda biasa kekurangan vitamin C kerana pengeluaran kolagen yang lemah menyebabkan saluran darah menjadi lemah. Ia boleh meliputi bahagian besar pada badan atau muncul sebagai titik-titik kecil berwarna ungu di bawah kulit.

 Pertambahan berat

Kajian awal mendapati terdapat hubung kait antara kerendahan tahap vitamin c dan jumlah lemak badan yang tinggi, terutama pada bahagian lemak perut. Vitamin ini berfungsi untuk membakar lemak sebagai tenaga.

 Kulit berkedut, kering

Individu yang mengamalkan pemakanan sihat yang kaya kandungan vitamin C cenderung untuk memiliki kulit yang lembut dan licin. Ini berkemungkinan kerana vitamin bersifat antioksidan, ia membantu melindungi kulit dari radikal bebas – yang merosakkan minyak, protein dan DNA.

 Keletihan, gangguan emosi

Dalam satu kajian kecil yang dilakukan, 6 dari 7 individu lelaki yang mempunyai tahap vitamin C yang rendah mengakui bahawa mereka mudah berasa letih dan cepat marah. Ia menunjukkan kaitan, walaupun mungkin terdapat faktor penyebab lain yang membuatkan wujudnya rasa letih itu.

 Imun lemah

Vitamin C mempunyai peranan dalam hal berkaitan dengan sistem imun, jadi kekurangannya boleh menyebabkan anda cenderung untuk sakit. Terdapat bukti yang mengatakan vitamin C dapat melindungi diri dari penyakit seperti radang paru-paru dan pundi kencing. Malahan, ia mungkin dapat mengurangkan risiko penyakit jantung dan beberapa jenis kanser.

 Masalah penglihatan

Antara tanda-tanda kekurangan vitamin C adalah masalah penglihatan. Jika anda mengalami masalah
degenerasi makular berdasarkan usia
 (AMD), ia mungkin berisiko menjadi lebih kronik tanpa vitamin dan antioksidan lain serta mineral tertentu.

 Scurvy

Sebelum tahun 1700-an, ia merupakan 1 penyakit berpotensi membawa maut yang merupakan masalah utama bagi pelayar. Walaupun ia jarang berlaku pada masa kini, tetapi jika anda mendapat hanya 10mg/hari vitamin C atau kurang, anda berdepan dengan risiko ini. Individu yang mengalami
scurvy
 berdepan masalah gigi longgar, kuku retak, sakit sendi, tulang rapuh dan bulu badan yang berpintal.

 Kulit kasar

Vitamin C memainkan peranan dalam pengeluaran kolagen – protein yang terdapat dengan banyak dalam tisu penghubung seperti kulit, rambut, sendi, tulang dan saluran darah. Kekurangan vitamin ini boleh menyebabkan risiko wujudnya keadaan kulit yang dikenali sebagai
keratosis pilaris
.

 Anemia

Kekurangan zat besi dan vitamin C biasanya berlaku serentak. Simptom kekurangan zat besi adalah seperti pucat, kelesuan, kesukaran bernafas ketika bersenam, kulit dan rambut kering serta sakit kepala. Kekurangan vitamin C mungkin menyumbang kepada masalah anemia kekurangan zat besi dengan mengurangkan penyerapan zat besi daripada makanan berasaskan tumbuhan dan menjejaskan metabolisme zat besi. Kekurangan vitamin ini juga berisiko menjadi penyebab kepada pendarahan berlebihan yang turut menyumbang kepada masalah anemia.

Konklusinya, kita perlu mengetahui tanda-tanda kekurangan vitamin C bagi memastikan diri kita sentiasa cukup dengan nutrien dan khasiatnya.


Sakit Tapi Liat Nak Jumpa Doktor.. Kaum Adam, Ini Natijah Jika Malu Jumpa Pakar Sakit Tuan!

Realitinya, majoriti lelaki tidak menemui doktor untuk pemeriksaan kesihatan sekerap wanita. Kadangkala, walau sesakit mana sekalipun, tetap ada segelintir kaum Adam yang berdegil tidak mahu menemui doktor atau pakar sakit tuan.

Malahan menurut statistik, rata-rata lelaki yang
mengalami ketumbuhan atau tumor di testis
 mengambil masa selama 6 bulan untuk menjejakkan kaki ke klinik/hospital, menurut doktor sakit tuan Dr. Jonathan Bingham.

Anda mungkin sudah terbiasa mengabaikan rasa sakit atau gejala abnormal dengan harapan ia ‘mereda’ sendirinya, namun dalam sesetengah kes ia berisiko menjadi lebih parah!

Pakar sakit tuan, atau turut dikenali sebagai pakar urologi adalah doktor untuk kedua-dua jantina, lelaki dan wanita.

Bagi lelaki, mereka adalah doktor yang menangani masalah berkaitan kencing, prostat, dan sebarang isu dengan organ pembiakan lelaki.

Jadi, agak-agaknya bila kalian perlu menemui pakar sakit tuan ini? Atas sebab apa?

Berikut adalah antara 7 sebab kaum Adam perlu menemui doktor sakit tuan, jom baca!

7 sebab kaum Adam perlu berjumpa dengan pakar sakit tuan

Anda mungkin sinonim dengan ‘pakar sakit puan’, tapi bagaimana pula dengan ‘doktor sakit tuan’?

Di bawah adalah antara kondisi perubatan atau penyakit yang bakal memerlukan bantuan mereka, antaranya:

#1 Kesakitan atau perubahan pada testis

Majoriti lelaki tidak melakukan ujian testis bulanan kendiri, tetapi anda mungkin memerlukannya untuk mengesan sesuatu yang abnormal pada alat sulit.

Sekiranya anda mengalami sebarang kesakitan atau perubahan di sekitar ‘anu’, adalah sangat mustahak untuk mengenal pasti pemicunya!

Janganlah menjadi lelaki yang sanggup menunggu sehingga 6 bulan untuk mendapatkan rawatan perubatan..

Segera temui doktor bertauliah untuk didiagnosis, sebelum nasi menjadi bubur, okey?

#2 Kencing berdarah

Darah yang keluar bersama air kencing boleh datang daripada banyak sumber.

Ia mungkin juga diakibatkan oleh masalah pembesaran prostat, batu ginjal, atau bahkan tumor ginjal mahupun pundi kencing.

Jika terdapat darah di dalam air kencing anda, atau sekiranya doktor telah menemui darah mikroskopik dalam air kencing semasa pemeriksaan rutin, kalian harus menemui pakar sakit tuan!

#3 Disfungsi ereksi (mati pucuk)

Disfungsi ereksi (ED) atau mati pucuk sangat kerap berlaku, terutamanya dalam golongan lelaki berusia atau mengalami masalah perubatan lain.

Ia boleh dipicu oleh banyak masalah perubatan atau psikologi, dan selalunya dapat disembuhkan dengan rawatan yang bersesuaian.

Menurut Dr. Bingham, kebanyakan lelaki cukup segan untuk berbicara tentangnya atau
mengaku mengalami mati pucuk.

Ia tidak sepatutnya menjadi 1 perkara yang dimalukan kerana mati pucuk merupakan masalah perubatan.

#4 Pemeriksaan kanser prostat

Untuk makluman pembaca, kanser prostat adalah salah satu barah yang acap kali menyerang golongan lelaki.

Oleh sebab ia tidak menunjukkan sebarang gejala di peringkat awal, satu-satunya cara untuk mengesannya adalah melalui pemeriksaan kanser prostat, jelas Dr. Bingham.

Pemeriksaan ini bakal melibatkan ujian rektum tahunan (
quick finger exam
) dan ujian darah yang digelar sebagai PSA.

Sebilangan besar lelaki juga harus memulakan pemeriksaan tahunan mereka di usia 50 tahun.

Pun begitu, jika anda mempunyai
sejarah keluarga menghidap kanser prostat
 atau berketurunan Afrika Amerika, pemeriksaan perlu dimulakan seawal usia 40 tahun.

Pengetahuan tambahan: Kanser prostat menjejaskan orang berketurunan Afrika Amerika pada kadar yang lebih tinggi!

Ia hanya dapat disembuhkan sekiranya dikesan pada peringkat awal, jadi jangan pula anda sengaja melewat-lewatkan temu janji ya!

#5 Masalah berkaitan kencing

Isu berkaitan kencing juga adalah antara masalah yang cukup kerap menimpa kaum Adam, lebih-lebih lagi lelaki yang berumur.

Masalah-masalah ini biasanya merangkumi:

Aliran air kencing yang perlahan

Kerap berulang alik ke tandas

Tidak puas kencing

Kerap bangun pada waktu malam untuk membuang air kecil

Sukar untuk memulakan/menghentikan aliran kencing

Antara pemicu utama terhadap gejala-gejala ini adalah pertumbuhan kelenjar prostat. Berita baik, ia selalunya bukan menjadi tanda-tanda kanser prostat.

Walau bagaimanapun, inisiatif untuk mengatasi masalah ini cukup penting, kerana ia berisiko menyebabkan masalah pundi kencing atau buah pinggang yang lebih serius!

Menemui pakar sakit tuan untuk gejala ini bukan hanya dapat memberikan anda kelegaan, ia juga dapat bantu mencegah kerosakan kekal pada organ lain.

#6 Batu karang

Sekiranya anda yakin mempunyai batu karang, kalian mesti berjumpa dengan pakar sakit tuan walaupun tidak mengalami sebarang kesakitan.

Batu karang yang tidak ‘mengganggu’ sekarang
berupaya membuatkan anda sakit teruk di kemudian hari,
 sekiranya tidak dirawat, Dr. Bingham memberi amaran.

#7 Vasektomi

Sudah mempunyai anak seperti yang dirancang atau tidak mahu menimang cahaya mata sama sekali?

Vasektomi adalah kaedah yang kerap menjadi plihan dan mudah untuk mencegah risiko kehamilan di masa depan.

Ini adalah 1
prosedur mudah yang boleh dilakukan
 oleh pakar sakit tuan anda di klinik dan hanya mengambil masa lebih kurang 10 minit!

Dr. Bingham juga mengatakan, prosedur ini jauh lebih cepat, mudah dan kurang berisiko berbanding proses ‘ikat tiub’ bagi golongan wanita.

Ini menjadikannya opsyen ‘
family planning
‘ yang baik untuk pasangan yang yakin tidak inginkan zuriat.